title: Οδηγία 2009/109/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009 , για την τροποποίηση των οδηγιών 77/91/ΕΟΚ, 78/855/ΕΟΚ και 82/891/ΕΟΚ του Συμβουλίου και της οδηγίας 2005/56/ΕΚ όσον αφορά τις απαιτήσεις υποβολής εκθέσεων και τεκμηρίωσης σε περίπτωση συγχωνεύσεων και διασπάσεων

text:
               2.10.2009

               EL

               Επίσημη Εφημερίδα της Ευρωπαϊκής Ένωσης

               L 259/14

      ΟΔΗΓΊΑ 2009/109/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 16ης Σεπτεμβρίου 2009
   για την τροποποίηση των οδηγιών 77/91/ΕΟΚ, 78/855/ΕΟΚ και 82/891/ΕΟΚ του Συμβουλίου και της οδηγίας 2005/56/ΕΚ όσον αφορά τις απαιτήσεις υποβολής εκθέσεων και τεκμηρίωσης σε περίπτωση συγχωνεύσεων και διασπάσεων
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 44 παράγραφος 2 στοιχείο ζ),
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Το Ευρωπαϊκό Συμβούλιο συμφώνησε, στη συνεδρίασή του στις 8 και 9 Μαρτίου 2007, ότι ο διοικητικός φόρτος για τις εταιρείες πρέπει να μειωθεί κατά 25 % μέχρι το έτος 2012, προκειμένου να ενισχυθεί η ανταγωνιστικότητα των επιχειρήσεων στην Κοινότητα.

               (2)

               Το εταιρικό δίκαιο έχει χαρακτηρισθεί ως τομέας που επιβάλλει στις εταιρείες πολυάριθμες υποχρεώσεις ενημέρωσης, ορισμένες από τις οποίες φαίνονται παρωχημένες ή υπερβολικές. Ενδείκνυται επομένως να επανεξετασθούν οι υποχρεώσεις αυτές και, κατά περίπτωση, να περιορισθεί ο διοικητικός φόρτος με τον οποίο επιβαρύνονται οι εταιρείες εντός της Κοινότητας στον ελάχιστο βαθμό που είναι αναγκαίος για την προστασία των συμφερόντων άλλων ενδιαφερομένων.

               (3)

               Το πεδίο εφαρμογής της δεύτερης οδηγίας του Συμβουλίου 77/91/ΕΟΚ, της 13ης Δεκεμβρίου 1976, περί συντονισμού των εγγυήσεων που απαιτούνται στα κράτη μέλη εκ μέρους των εταιρειών, κατά την έννοια του άρθρου 58 δεύτερη παράγραφος της συνθήκης, για την προστασία των συμφερόντων των εταίρων και των τρίτων με σκοπό να καταστούν οι εγγυήσεις αυτές ισοδύναμες όσον αφορά τη σύσταση της ανωνύμου εταιρείας και τη διατήρηση και τις μεταβολές του κεφαλαίου της (3), και της τρίτης οδηγίας του Συμβουλίου 78/855/ΕΟΚ, της 9ης Οκτωβρίου 1978, βασιζομένης στο άρθρο 54 παράγραφος 3 περίπτωση ζ) της συνθήκης περί των συγχωνεύσεων των ανωνύμων εταιρειών (4), θα πρέπει να προσαρμοσθεί, προκειμένου να αντικατοπτρισθούν οι αλλαγές στο εταιρικό δίκαιο της Φινλανδίας.

               (4)

               Οι ιστοσελίδες των εταιρειών ή άλλες ιστοσελίδες αποτελούν σε ορισμένες περιπτώσεις εναλλακτικές λύσεις, υποκαθιστώντας τη δημοσίευση στοιχείων στα μητρώα των εταιρειών. Τα κράτη μέλη θα πρέπει να μπορούν να προσδιορίζουν αυτές τις άλλες ιστοσελίδες που οι εταιρείες μπορούν να χρησιμοποιούν δωρεάν για τη δημοσίευση αυτή, όπως τις ιστοσελίδες επιχειρηματικών ενώσεων ή εμπορικών επιμελητηρίων ή την κεντρική ηλεκτρονική πλατφόρμα που αναφέρεται στην πρώτη οδηγία 68/151/ΕΟΚ του Συμβουλίου, της 9ης Μαρτίου 1968, για τον συντονισμό των διασφαλίσεων για την προστασία των συμφερόντων των μελών και άλλων, τις οποίες απαιτούν τα κράτη μέλη από τις εταιρείες υπό την έννοια της δεύτερης παραγράφου του άρθρου 58 της συνθήκης, με στόχο να καταστούν ισοδύναμες οι διασφαλίσεις αυτές σε ολόκληρη την Κοινότητα (5). Όταν υπάρχει δυνατότητα χρησιμοποίησης των ιστοσελίδων της εταιρείας ή άλλων ιστοσελίδων για τη δημοσίευση του σχεδίου συγχώνευσης και διάσπασης και των λοιπών εγγράφων που πρέπει να τίθενται στη διάθεση των μετόχων και των πιστωτών στο πλαίσιο της διαδικασίας, θα πρέπει να δίδονται εγγυήσεις σχετικά με την ασφάλεια της ιστοσελίδας και τη γνησιότητα των εγγράφων.

               (5)

               Οι απαιτήσεις κοινοποίησης του σχεδίου συγχώνευσης σε διασυνοριακές συγχωνεύσεις σύμφωνα με την οδηγία 2005/56/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, για τις διασυνοριακές συγχωνεύσεις κεφαλαιουχικών εταιρειών (6), θα πρέπει να είναι παρόμοιες με εκείνες που εφαρμόζονται στις εγχώριες συγχωνεύσεις και διασπάσεις σύμφωνα με την οδηγία 78/855/ΕΟΚ και την έκτη οδηγία 82/891/ΕΟΚ του Συμβουλίου, της 17ης Δεκεμβρίου 1982, βασιζόμενη στο άρθρο 54 παράγραφος 3 περίπτωση ζ) της συνθήκης για τη διάσπαση των ανωνύμων εταιρειών (7).

               (6)

               Τα κράτη μέλη θα πρέπει να μπορούν να αποφασίζουν ότι δεν απαιτείται η συμμόρφωση προς την υποχρέωση υποβολής εκτενούς έκθεσης ή ενημέρωσης σχετικά με τη συγχώνευση ή τη διάσπαση εταιρειών, που προβλέπεται στο άρθρο 9 και στο άρθρο 11 παράγραφος 1 στοιχείο γ) της οδηγίας 78/855/ΕΟΚ, καθώς και στο άρθρο 7 και στο άρθρο 9 παράγραφος 1 στοιχείο γ) της οδηγίας 82/891/ΕΟΚ, εάν όλοι οι μέτοχοι των εταιρειών που εμπλέκονται στη συγχώνευση ή τη διάσπαση συμφωνήσουν επ’ αυτού.

               (7)

               Οιαδήποτε τροποποίηση των οδηγιών 78/855/ΕΟΚ και 82/891/ΕΟΚ που επιτρέπει στους μετόχους να συμφωνήσουν στο θέμα αυτό θα πρέπει να γίνεται με την επιφύλαξη των συστημάτων προστασίας των συμφερόντων των πιστωτών των εμπλεκόμενων εταιρειών καθώς και οιωνδήποτε κανόνων που στοχεύουν στην εξασφάλιση της παροχής των αναγκαίων πληροφοριών στους εργαζόμενους των εταιρειών αυτών και σε δημόσιες αρχές, όπως οι φορολογικές αρχές που ελέγχουν τη συγχώνευση ή διάσπαση σύμφωνα με το ισχύον κοινοτικό δίκαιο.

               (8)

               Δεν είναι αναγκαίο να επιβληθεί η απαίτηση κατάρτισης λογιστικών καταστάσεων, όταν εκδότης κινητών αξιών που έχουν εισαχθεί προς διαπραγμάτευση σε ρυθμιζόμενη αγορά δημοσιεύει εξαμηνιαίες δημοσιονομικές εκθέσεις, σύμφωνα με την οδηγία 2004/109/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2004, για την εναρμόνιση των προϋποθέσεων διαφάνειας αναφορικά με την πληροφόρηση σχετικά με εκδότες των οποίων οι κινητές αξίες έχουν εισαχθεί προς διαπραγμάτευση σε ρυθμιζόμενη αγορά (8).

               (9)

               Η κατάρτιση ανεξάρτητης πραγματογνωμοσύνης, όπως προβλέπεται βάσει της οδηγίας 77/91/ΕΟΚ, συχνά δεν χρειάζεται, όταν πρέπει να συντάσσεται επίσης ανεξάρτητη πραγματογνωμοσύνη για την προστασία των συμφερόντων των μετόχων ή των πιστωτών στο πλαίσιο της συγχώνευσης ή της διάσπασης. Τα κράτη μέλη θα πρέπει επομένως να έχουν τη δυνατότητα, σε αυτές τις περιπτώσεις, να απαλλάσσουν τις εταιρείες από τις απαιτήσεις υποβολής εκθέσεων στο πλαίσιο της οδηγίας 77/91/ΕΟΚ ή να ορίζουν ότι και οι δύο εκθέσεις μπορούν να συντάσσονται από τον ίδιο εμπειρογνώμονα.

               (10)

               Οι συγχωνεύσεις μεταξύ των μητρικών εταιρειών και των θυγατρικών τους έχουν μειωμένο οικονομικό αντίκτυπο στους μετόχους και τους πιστωτές όταν η μητρική εταιρεία κατέχει στη θυγατρική το 90 % ή και περισσότερο των μετοχών και άλλων τίτλων που παρέχουν το δικαίωμα ψήφου. Το ίδιο ισχύει για ορισμένες διασπάσεις, ιδίως όταν χωρίζονται οι εταιρείες και σχηματίζουν νέες που αποτελούν ιδιοκτησία των μετόχων κατ’ αναλογία προς τα δικαιώματα που κατείχαν στην αρχική εταιρεία. Στις περιπτώσεις αυτές, θα πρέπει συνεπώς να περιορίζονται οι απαιτήσεις υποβολής εκθέσεων βάσει των οδηγιών 78/855/ΕΟΚ και 82/891/ΕΟΚ.

               (11)

               Δεδομένου ότι ο στόχος της παρούσας οδηγίας, συγκεκριμένα η μείωση του διοικητικού φόρτου που συνεπάγονται ιδίως οι υποχρεώσεις δημοσίευσης και τεκμηρίωσης των ανωνύμων εταιρειών στο πλαίσιο της Κοινότητας, δεν μπορεί να επιτευχθεί επαρκώς από τα κράτη μέλη και μπορεί συνεπώς να επιτευχθεί καλύτερα σε κοινοτικό επίπεδο, εξαιτίας της έκτασης και των επιπτώσεων της παρούσας οδηγίας, η Κοινότητα μπορεί να λάβει μέτρα σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ίδιου άρθρου, η παρούσα οδηγία δεν υπερβαίνει τα αναγκαία μέτρα για την επίτευξη του στόχου αυτού.

               (12)

               Κατά συνέπεια, θα πρέπει να τροποποιηθούν αναλόγως οι οδηγίες 77/91/ΕΟΚ, 78/855/ΕΟΚ, 82/891/ΕΟΚ και 2005/56/ΕΚ.

               (13)

               Σύμφωνα με το σημείο 34 της διοργανικής συμφωνίας για τη βελτίωση της νομοθεσίας (9), τα κράτη μέλη παροτρύνονται να καταρτίσουν, προς ιδία χρήση και προς όφελος της Κοινότητας, τους δικούς τους πίνακες, οι οποίοι θα αποτυπώνουν, στο μέτρο του δυνατού, την αντιστοιχία της παρούσας οδηγίας με τα μέτρα μεταφοράς στο εθνικό δίκαιο, και να δημοσιοποιήσουν τους πίνακες αυτούς,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποιήσεις της οδηγίας 77/91/ΕΟΚ
   Η οδηγία 77/91/ΕΟΚ τροποποιείται ως εξής:

               1)

               Στο άρθρο 1 παράγραφος 1, η δέκατη τέταρτη περίπτωση αντικαθίσταται από το παρακάτω κείμενο.

                           «—

                           στη Φινλανδία: julkinen osakeyhtiö/publikt aktiebolag».

               2)

               Στο άρθρο 10, προστίθεται η ακόλουθη παράγραφος:
               «5.   Τα κράτη μέλη μπορούν να αποφασίσουν να μην εφαρμόσουν το παρόν άρθρο για τη σύσταση νέας εταιρείας μέσω συγχώνευσης ή διάσπασης, εφόσον συντάσσεται έκθεση ανεξάρτητου εμπειρογνώμονα για το σχέδιο συγχώνευσης ή διάσπασης.
               Οσάκις τα κράτη μέλη αποφασίζουν να εφαρμόσουν το παρόν άρθρο στις περιπτώσεις που αναφέρονται στο πρώτο εδάφιο, μπορούν να ορίζουν ότι η έκθεση σύμφωνα με το παρόν άρθρο και η ανεξάρτητη έκθεση εμπειρογνωμοσύνης για το σχέδιο συγχώνευσης ή διάσπασης μπορούν να συνταχθούν από τον ίδιο εμπειρογνώμονα ή εμπειρογνώμονες.».

               3)

               Το άρθρο 27 παράγραφος 3 αντικαθίσταται από το ακόλουθο κείμενο:
               «3.   Τα κράτη μέλη μπορούν να μην εφαρμόσουν την παράγραφο 2, όταν η αύξηση του κεφαλαίου γίνεται για να πραγματοποιηθεί συγχώνευση, διάσπαση ή δημόσια προσφορά αγοράς ή ανταλλαγής μετοχών και για να αμειφθούν οι μέτοχοι της εταιρείας που απορροφάται ή διασπάται ή η οποία αποτελεί το αντικείμενο της δημόσιας προσφοράς για αγορά ή ανταλλαγή μετοχών.
               Εντούτοις, στις περιπτώσεις συγχώνευσης ή διάσπασης, τα κράτη μέλη εφαρμόζουν το πρώτο εδάφιο μόνον όταν συντάσσεται έκθεση ανεξάρτητου εμπειρογνώμονα για το σχέδιο συγχώνευσης ή διάσπασης.
               Οσάκις τα κράτη μέλη αποφασίζουν να εφαρμόσουν την παράγραφο 2 στην περίπτωση συγχώνευσης ή διάσπασης, μπορούν να ορίζουν ότι η έκθεση σύμφωνα με το παρόν άρθρο και η ανεξάρτητη έκθεση εμπειρογνωμοσύνης για το σχέδιο συγχώνευσης ή διάσπασης μπορούν να συνταχθούν από τον ίδιο εμπειρογνώμονα ή εμπειρογνώμονες.».

         Άρθρο 2
   Τροποποιήσεις της οδηγίας 78/855/ΕΟΚ
   Η οδηγία 78/855/ΕΚ τροποποιείται ως εξής:

               1)

               Στο άρθρο 1 παράγραφος 1, η δεκάτη τέταρτη περίπτωση αντικαθίσταται από το παρακάτω κείμενο:

                           «—

                           στη Φινλανδία: julkinen osakeyhtiö/publikt aktiebolag».

               2)

               Στο άρθρο 6, προστίθενται οι ακόλουθες παράγραφοι:
               «Κάθε συγχωνευόμενη εταιρεία απαλλάσσεται από την υποχρέωση δημοσίευσης που προβλέπει το άρθρο 3 της οδηγίας 68/151/ΕΟΚ εφόσον, για συνεχή χρονική περίοδο που αρχίζει τουλάχιστον ένα μήνα πριν από την ημέρα που έχει ορισθεί για τη γενική συνέλευση η οποία θα αποφανθεί για το σχέδιο συγχώνευσης, και λήγει το νωρίτερο κατά την περάτωση της συνέλευσης αυτής, παρέχει το σχέδιο της συγχώνευσης αυτής στην ιστοσελίδα της χωρίς επιβάρυνση για το κοινό. Τα κράτη μέλη δεν εξαρτούν την εξαίρεση αυτή από όρους και περιορισμούς άλλους από εκείνους που είναι απαραίτητοι για να προστατευθεί η ασφάλεια της ιστοσελίδας και η γνησιότητα των εγγράφων, και μπορούν να επιβάλουν τέτοιους όρους ή περιορισμούς μόνο στο βαθμό που αυτοί είναι αναλογικοί για την επίτευξη των εν λόγω στόχων.
               Κατά παρέκκλιση από το δεύτερο εδάφιο, τα κράτη μέλη μπορούν να απαιτούν η δημοσίευση να πραγματοποιείται μέσω της κεντρικής ηλεκτρονικής πλατφόρμας που αναφέρεται στο άρθρο 3 παράγραφος 4 της οδηγίας 68/151/ΕΟΚ. Τα κράτη μέλη μπορούν εναλλακτικά να απαιτούν η δημοσίευση αυτή να πραγματοποιείται σε οιαδήποτε άλλη ιστοσελίδα την οποία έχουν ορίσει για τον σκοπό αυτό. Όταν τα κράτη μέλη κάνουν χρήση μίας εκ των δυνατοτήτων αυτών, εξασφαλίζουν ότι οι εταιρείες δεν επιβαρύνονται με ειδικό τέλος για τη δημοσίευση αυτή.
               Όταν χρησιμοποιείται ιστοσελίδα άλλη από την κεντρική ηλεκτρονική πλατφόρμα, δημοσιεύεται στην πλατφόρμα αυτή παραπομπή που δίδει πρόσβαση στην εν λόγω ιστοσελίδα, τουλάχιστον ένα μήνα πριν από την ημέρα που έχει ορισθεί για τη γενική συνέλευση. Η παραπομπή αυτή περιλαμβάνει την ημερομηνία δημοσίευσης του σχεδίου συγχώνευσης στην ιστοσελίδα και είναι δωρεάν προσβάσιμη στο κοινό. Οι εταιρείες δεν επιβαρύνονται με ειδικό τέλος για τη δημοσίευση αυτή.
               Η προβλεπόμενη στο τρίτο και τέταρτο εδάφιο απαγόρευση επιβολής στις εταιρείες ειδικού τέλους δημοσίευσης δεν επηρεάζει τη δυνατότητα των κρατών μελών να μετακυλίουν στις εταιρείες τα έξοδα σχετικά με την κεντρική ηλεκτρονική πλατφόρμα.
               Τα κράτη μέλη μπορούν να ζητούν από τις εταιρείες να διατηρούν τις πληροφορίες, για ορισμένη περίοδο μετά τη γενική συνέλευση, στην ιστοσελίδα τους ή, κατά περίπτωση, στην κεντρική ηλεκτρονική πλατφόρμα ή στις άλλες ιστοσελίδες που έχει ορίσει το οικείο κράτος μέλος. Τα κράτη μέλη μπορούν να καθορίζουν τις συνέπειες της προσωρινής διακοπής στην πρόσβαση στην ιστοσελίδα ή στην κεντρική ηλεκτρονική πλατφόρμα, η οποία προκαλείται από τεχνικούς ή άλλους παράγοντες.».

               3)

               Στο άρθρο 8, προστίθεται η ακόλουθη παράγραφος:
               «Για τους σκοπούς του στοιχείου β) του πρώτου εδαφίου, εφαρμόζεται το άρθρο 11 παράγραφοι 2, 3 και 4.».

               4)

               Το άρθρο 9 αντικαθίσταται από το ακόλουθο κείμενο:
               «Άρθρο 9
               1.   Τα διοικητικά ή διαχειριστικά όργανα κάθε μιας από τις εταιρείες που συγχωνεύονται συντάσσουν λεπτομερή γραπτή έκθεση που εξηγεί και δικαιολογεί από οικονομική και νομική άποψη το σχέδιο συγχώνευσης και ειδικά τη σχέση ανταλλαγής των μετοχών.
               Η εν λόγω έκθεση αναφέρει επιπλέον τις ενδεχόμενες ειδικές δυσκολίες εκτιμήσεως που έχουν προκύψει.
               2.   Τα διοικητικά ή διαχειριστικά όργανα κάθε συμμετέχουσας εταιρείας υποχρεούνται να ενημερώσουν τη γενική συνέλευση της εταιρείας τους καθώς και τα διοικητικά ή διαχειριστικά όργανα των άλλων συμμετεχουσών εταιρειών, ώστε τα τελευταία να είναι σε θέση να ενημερώσουν τις οικείες γενικές συνελεύσεις των εταιρειών τους σχετικά με κάθε σημαντική μεταβολή του ενεργητικού και του παθητικού που σημειώθηκε ανάμεσα στην ημερομηνία κατάρτισης του σχεδίου συγχώνευσης και την ημερομηνία διεξαγωγής των γενικών συνελεύσεων που καλούνται να αποφανθούν ως προς το σχέδιο συγχώνευσης.
               3.   Τα κράτη μέλη μπορούν να αποφασίσουν ότι η έκθεση που αναφέρεται στην παράγραφο 1 ή/και τα στοιχεία που αναφέρονται στην παράγραφο 2 δεν απαιτούνται εάν αν όλοι οι μέτοχοι και οι κομιστές άλλων τίτλων που παρέχουν δικαίωμα ψήφου των εταιρειών που συμμετέχουν στη συγχώνευση συμφωνήσουν επ’ αυτού.».

               5)

               Το άρθρο 11 τροποποιείται ως εξής:

                           α)

                           Η παράγραφος 1 τροποποιείται ως εξής:

                                       i)

                                       τα στοιχεία γ) και δ) αντικαθίστανται από τα ακόλουθα:

                                                   «γ)

                                                   κατά περίπτωση, της λογιστικής κατάστασης που έχει συνταχθεί σε ημερομηνία που δεν μπορεί να είναι προγενέστερη από την πρώτη ημέρα του τρίτου μήνα πριν από την ημερομηνία του σχεδίου συγχώνευσης, στην περίπτωση που οι τελευταίοι ετήσιοι λογαριασμοί αναφέρονται σε εταιρική χρήση που έχει λήξει τουλάχιστον έξι μήνες πριν από την ημερομηνία αυτή·

                                                   δ)

                                                   κατά περίπτωση, των προβλεπομένων στο άρθρο 9 εκθέσεων των διοικητικών ή διαχειριστικών οργάνων των εταιρειών που συγχωνεύονται·»·

                                       ii)

                                       προστίθεται το ακόλουθο εδάφιο:
                                       «Για τους σκοπούς του στοιχείου γ) του πρώτου εδαφίου, δεν απαιτείται μια λογιστική κατάσταση εάν η εταιρεία δημοσιεύει εξαμηνιαία οικονομική έκθεση σύμφωνα με το άρθρο 5 της οδηγίας 2004/109/ΕΚ και την καθιστά διαθέσιμη στους μετόχους σύμφωνα με όσα ορίζονται στην παρούσα παράγραφο. Εξάλλου, τα κράτη μέλη μπορούν να αποφασίσουν ότι δεν απαιτείται λογιστική κατάσταση εάν όλοι οι μέτοχοι και οι κομιστές άλλων τίτλων που παρέχουν δικαίωμα ψήφου των εταιρειών που συμμετέχουν στη συγχώνευση συμφωνήσουν επ’ αυτού.»·

                           β)

                           Στην παράγραφο 3 προστίθεται το ακόλουθο εδάφιο:
                           «Εφόσον ένας μέτοχος έχει δώσει τη συγκατάθεσή του για τη χρήση, από την εταιρεία, των ηλεκτρονικών μέσων για τη διαβίβαση των πληροφοριών, τα εν λόγω αντίγραφα μπορούν να παρασχεθούν με ηλεκτρονικό ταχυδρομείο.»·

                           γ)

                           Προστίθεται η ακόλουθη παράγραφος:
                           «4.   Μια εταιρεία απαλλάσσεται από την απαίτηση να καταστήσει τα αναφερόμενα στην παράγραφο 1 έγγραφα διαθέσιμα στην καταστατική της έδρα εάν, για συνεχή χρονική περίοδο που αρχίζει τουλάχιστον ένα μήνα πριν από την ημέρα που έχει ορισθεί για τη γενική συνέλευση η οποία πρόκειται να αποφασίσει για το σχέδιο συγχώνευσης, και τελειώνει το νωρίτερο κατά την περάτωση της συνέλευσης αυτής, τα καταστήσει διαθέσιμα στην ιστοσελίδα της. Τα κράτη μέλη δεν εξαρτούν την εξαίρεση αυτή από όρους ή περιορισμούς άλλους από εκείνους που είναι απαραίτητοι για την εγγύηση της ασφάλειας της ιστοσελίδας και της γνησιότητας των εγγράφων, και μπορούν να επιβάλλουν τέτοιους όρους ή περιορισμούς μόνο στο βαθμό που αυτοί είναι αναλογικοί για την επίτευξη των εν λόγω στόχων.
                           Η παράγραφος 3 δεν ισχύει εάν η ιστοσελίδα παρέχει στους μετόχους τη δυνατότητα, καθ’ όλη τη διάρκεια της περιόδου που αναφέρεται στο πρώτο εδάφιο της παρούσας παραγράφου, να μεταφορτώνουν και να εκτυπώνουν τα έγγραφα που αναφέρονται στην παράγραφο 1. Εντούτοις, στην περίπτωση αυτή τα κράτη μέλη μπορούν να προβλέπουν ότι η εταιρεία πρέπει να καθιστά διαθέσιμα τα εν λόγω έγγραφα για τους μετόχους στην καταστατική της έδρα.
                           Τα κράτη μέλη μπορούν να ζητούν από τις εταιρείες να διατηρούν τις πληροφορίες στην ιστοσελίδα τους για ορισμένη περίοδο μετά τη γενική συνέλευση. Τα κράτη μέλη μπορούν να καθορίζουν τις συνέπειες της προσωρινής διακοπής της πρόσβασης στην ιστοσελίδα, η οποία προκαλείται από τεχνικούς ή άλλους παράγοντες.».

               6)

               Στο άρθρο 13, η παράγραφος 2 αντικαθίσταται από το ακόλουθο κείμενο:
               «2.   Για τον σκοπό αυτό, τα δίκαια των κρατών μελών προβλέπουν τουλάχιστον ότι οι πιστωτές αυτοί έχουν το δικαίωμα να λάβουν κατάλληλες εγγυήσεις, όταν η οικονομική κατάσταση των υπό συγχώνευση εταιρειών καθιστά απαραίτητη την προστασία αυτή και εφόσον οι εν λόγω πιστωτές δεν διαθέτουν ήδη παρόμοιες εγγυήσεις.
               Τα κράτη μέλη καθορίζουν τους όρους για την προστασία που προβλέπεται στην παράγραφο 1 και στο πρώτο εδάφιο της παρούσας παραγράφου. Τα κράτη μέλη εξασφαλίζουν σε κάθε περίπτωση ότι οι πιστωτές δικαιούνται να απευθυνθούν στην αρμόδια διοικητική ή δικαστική αρχή με το αίτημα να ληφθούν επαρκή μέτρα προστασίας, υπό τον όρο ότι μπορούν αξιόπιστα να αποδείξουν ότι λόγω της συγχώνευσης η ικανοποίηση των αξιώσεών τους διατρέχει κίνδυνο και ότι κανένα επαρκές μέτρο προστασίας δεν έχει ληφθεί από την εταιρεία.».

               7)

               Στο άρθρο 23, η παράγραφος 4 διαγράφεται.

               8)

               Το άρθρο 24 τροποποιείται ως εξής:

                           α)

                           Η δεύτερη φράση αντικαθίσταται από την ακόλουθη φράση:
                           «Η πράξη αυτή υπόκειται στις διατάξεις του κεφαλαίου II.»·

                           β)

                           Προστίθεται η ακόλουθη φράση:
                           «Εντούτοις, τα κράτη μέλη δεν επιβάλλουν τις απαιτήσεις που προβλέπουν το άρθρο 5 παράγραφος 2 στοιχεία β), γ) και δ), τα άρθρα 9 και 10, το άρθρο 11 παράγραφος 1 στοιχεία δ) και ε), το άρθρο 19 παράγραφος 1 στοιχείο β), και τα άρθρα 20 και 21.».

               9)

               Το άρθρο 25 τροποποιείται ως εξής:

                           α)

                           Η εισαγωγική φράση αντικαθίσταται από το ακόλουθο κείμενο:
                           «Τα κράτη μέλη δεν εφαρμόζουν το άρθρο 7 σε πράξεις που αναφέρονται στο άρθρο 24, εφόσον πληρούνται οι ακόλουθοι όροι:»·

                           β)

                           Στο στοιχείο β) διαγράφεται η δεύτερη φράση·

                           γ)

                           Προστίθεται το ακόλουθο εδάφιο:
                           «Για τους σκοπούς του στοιχείου β) του πρώτου εδαφίου, εφαρμόζεται το άρθρο 11 παράγραφοι 2, 3 και 4.».

               10)

               Το άρθρο 27 τροποποιείται ως εξής:

                           α)

                           Η εισαγωγική φράση αντικαθίσταται από την εξής:
                           «Σε περίπτωση συγχώνευσης δι’ απορροφήσεως μίας ή περισσοτέρων εταιρειών από άλλη εταιρεία που της ανήκει το 90 % ή περισσότερο, αλλά όχι το σύνολο, των μετοχών και των λοιπών τίτλων που παρέχουν δικαίωμα ψήφου στις γενικές συνελεύσεις της απορροφώμενης εταιρείας ή των εταιρειών, τα κράτη μέλη δεν απαιτούν την έγκριση της συγχώνευσης από τη γενική συνέλευση της απορροφώσας εταιρείας, εάν πληρούνται οι ακόλουθοι όροι:»·

                           β)

                           Το στοιχείο β) αντικαθίσταται από το ακόλουθο κείμενο:

                                       «β)

                                       όλοι οι μέτοχοι της απορροφώσας εταιρείας έχουν το δικαίωμα, ένα μήνα τουλάχιστον πριν από την ημερομηνία που αναφέρεται στο στοιχείο α), να λάβουν γνώση, στην έδρα της εταιρείας αυτής, των εγγράφων που αναφέρονται στο άρθρο 11 παράγραφος 1 στοιχεία α), β) και, κατά περίπτωση, γ), δ) και ε)·»·

                           γ)

                           Προστίθεται το ακόλουθο εδάφιο:
                           «Για τους σκοπούς του στοιχείου β) του πρώτου εδαφίου, εφαρμόζεται το άρθρο 11 παράγραφοι 2, 3 και 4.».

               11)

               Το άρθρο 28 τροποποιείται ως εξής:

                           α)

                           Η εισαγωγική πρόταση αντικαθίσταται από το ακόλουθο κείμενο:
                           «Τα κράτη μέλη δεν επιβάλλουν τις απαιτήσεις που προβλέπουν τα άρθρα 9, 10 και 11 στην περίπτωση συγχώνευσης κατά την έννοια του άρθρου 27, εφόσον πληρούνται οι ακόλουθοι όροι:»·

                           β)

                           Στο στοιχείο γ), προστίθενται τα εξής:
                           «ή από διοικητική αρχή την οποία έχει ορίσει το κράτος μέλος για τον σκοπό αυτό.»·

                           γ)

                           Προστίθεται η ακόλουθη παράγραφος:
                           «Τα κράτη μέλη μπορούν να μην εφαρμόζουν την πρώτη παράγραφο εάν η νομοθεσία τους επιτρέπει στην απορροφώσα εταιρεία, χωρίς προηγούμενη δημόσια προσφορά εξαγοράς, να απαιτήσει από όλους τους κατόχους των υπόλοιπων μετοχών της απορροφώμενης εταιρείας ή εταιρειών να της πωλήσουν τις μετοχές αυτές σε εύλογη τιμή πριν από τη συγχώνευση.».

         Άρθρο 3
   Τροποποιήσεις της οδηγίας 82/891/ΕΟΚ
   Η οδηγία 82/891/ΕΟΚ τροποποιείται ως εξής:

               1)

               Στο άρθρο 4, προστίθενται οι ακόλουθες παράγραφοι:
               «Κάθε εταιρεία μετέχουσα στη διάσπαση απαλλάσσεται από την υποχρέωση δημοσίευσης που προβλέπει το άρθρο 3 της οδηγίας 68/151/ΕΟΚ εάν, επί συνεχή περίοδο που αρχίζει τουλάχιστον ένα μήνα πριν από την ημέρα που έχει ορισθεί για τη γενική συνέλευση η οποία θα αποφανθεί ως προς το σχέδιο διάσπασης και λήγει το νωρίτερο κατά την περάτωση της συνέλευσης αυτής, δημοσιοποιεί στην ιστοσελίδα της το σχέδιο της διάσπασης χωρίς επιβάρυνση για το κοινό. Τα κράτη μέλη δεν εξαρτούν την εξαίρεση αυτή από όρους ή περιορισμούς άλλους από εκείνους που είναι αναγκαίοι για να προστατευθεί η ασφάλεια της ιστοσελίδας και η γνησιότητα των εγγράφων, και μπορούν να επιβάλλουν τέτοιους όρους ή περιορισμούς μόνο στον βαθμό που αυτοί είναι αναλογικοί για την επίτευξη των εν λόγω στόχων.
               Κατά παρέκκλιση από το δεύτερο εδάφιο, τα κράτη μέλη μπορούν να απαιτήσουν την πραγματοποίηση της προβλεπόμενης στο εν λόγω εδάφιο δημοσίευσης μέσω της κεντρικής ηλεκτρονικής πλατφόρμας που αναφέρεται στο άρθρο 3 παράγραφος 4 της οδηγίας 68/151/ΕΟΚ. Τα κράτη μέλη μπορούν εναλλακτικά να απαιτήσουν την πραγματοποίηση της δημοσίευσης σε οιαδήποτε άλλη ιστοσελίδα έχουν ορίσει τα κράτη μέλη για τον σκοπό αυτό. Εάν τα κράτη μέλη προσφύγουν σε μία από τις δυνατότητες αυτές, μεριμνούν ώστε οι εταιρείες να μην επιβαρύνονται με ειδικό τέλος για τη δημοσίευση αυτή.
               Εάν χρησιμοποιηθεί ιστοσελίδα άλλη από την κεντρική ηλεκτρονική πλατφόρμα, δημοσιεύεται στην κεντρική ηλεκτρονική πλατφόρμα αναφορά που παρέχει πρόσβαση στην ανωτέρω ιστοσελίδα, τουλάχιστον ένα μήνα πριν από την ημερομηνία που έχει ορισθεί για τη γενική συνέλευση. Η εν λόγω αναφορά περιλαμβάνει την ημερομηνία της δημοσίευσης του σχεδίου διάσπασης στην ιστοσελίδα και είναι δωρεάν προσβάσιμη στο κοινό. Οι εταιρείες δεν επιβαρύνονται με ειδικό τέλος για τη δημοσίευση αυτή.
               Η προβλεπόμενη στο τρίτο και τέταρτο εδάφιο απαγόρευση επιβολής στις εταιρείες ειδικού τέλους δημοσίευσης δεν επηρεάζει τη δυνατότητα των κρατών μελών να μετακυλίουν στις εταιρείες τα έξοδα σχετικά με την κεντρική ηλεκτρονική πλατφόρμα.
               Τα κράτη μέλη μπορούν να απαιτούν από τις εταιρείες να διατηρούν τις πληροφορίες για ορισμένο χρονικό διάστημα μετά τη γενική συνέλευση στην ιστοσελίδα τους ή, κατά περίπτωση, στην κεντρική ηλεκτρονική πλατφόρμα ή σε άλλη ιστοσελίδα που έχουν ορίσει τα κράτη μέλη. Τα κράτη μέλη μπορούν να ορίσουν τις συνέπειες της προσωρινής διακοπής της πρόσβασης στην ιστοσελίδα ή στην κεντρική ηλεκτρονική πλατφόρμα, η οποία προκαλείται από τεχνικούς ή άλλους παράγοντες.».

               2)

               Στο άρθρο 6, προστίθεται το ακόλουθο εδάφιο:
               «Για τους σκοπούς του στοιχείου β) του πρώτου εδαφίου, εφαρμόζεται το άρθρο 9 παράγραφοι 2, 3 και 4.».

               3)

               Στο άρθρο 7 παράγραφος 2, το δεύτερο εδάφιο αντικαθίσταται από το ακόλουθο κείμενο:
               «Κατά περίπτωση, αναφέρει την κατάρτιση της έκθεσης για την εξακρίβωση των εταιρικών εισφορών σε είδος, η οποία προβλέπεται στο άρθρο 27 παράγραφος 2 της οδηγίας 77/91/ΕΟΚ για τις επωφελούμενες εταιρείες καθώς και το μητρώο όπου πρέπει να καταχωρισθεί η έκθεση αυτή.».

               4)

               Στο άρθρο 8, διαγράφεται η παράγραφος 3.

               5)

               Το άρθρο 9 τροποποιείται ως εξής:

                           α)

                           Η παράγραφος 1 τροποποιείται ως εξής:

                                       i)

                                       τα στοιχεία γ) και δ) αντικαθίστανται από τα ακόλουθα:

                                                   «γ)

                                                   κατά περίπτωση, της λογιστικής κατάστασης που έχει συνταχθεί σε ημερομηνία που δεν μπορεί να είναι προγενέστερη από την πρώτη ημέρα του τρίτου μήνα πριν από την ημερομηνία του σχεδίου διάσπασης, στην περίπτωση που οι τελευταίοι ετήσιοι λογαριασμοί αναφέρονται σε εταιρική χρήση που έχει λήξει τουλάχιστον έξι μήνες πριν από την ημερομηνία αυτή·

                                                   δ)

                                                   κατά περίπτωση, των κατά το άρθρο 7 παράγραφος 1 εκθέσεων των διοικητικών ή διαχειριστικών οργάνων των εταιρειών που συμμετέχουν στη διάσπαση·»·

                                       ii)

                                       προστίθεται το ακόλουθο εδάφιο:
                                       «Για τους σκοπούς του στοιχείου γ) του πρώτου εδαφίου, δεν απαιτείται λογιστική κατάσταση, εάν η εταιρεία δημοσιεύει εξαμηνιαία οικονομική έκθεση, σύμφωνα με το άρθρο 5 της οδηγίας 2004/109/ΕΚ, και την καθιστά διαθέσιμη στους μετόχους σύμφωνα με όσα ορίζονται στην παρούσα παράγραφο.»·

                           β)

                           Στην παράγραφο 3, προστίθεται το ακόλουθο εδάφιο:
                           «Εφόσον ένας μέτοχος έχει δώσει συγκατάθεση για τη χρήση, από την εταιρεία, των ηλεκτρονικών μέσων για τη διαβίβαση των πληροφοριών, τα εν λόγω αντίγραφα μπορούν να παρασχεθούν με ηλεκτρονικό ταχυδρομείο.»·

                           γ)

                           Προστίθεται η ακόλουθη παράγραφος:
                           «4.   Μια εταιρεία απαλλάσσεται από την απαίτηση να καταστήσει τα αναφερόμενα στην παράγραφο 1 έγγραφα διαθέσιμα στην καταστατική της έδρα εάν, για συνεχή χρονική περίοδο που αρχίζει τουλάχιστον ένα μήνα πριν από την ημέρα που έχει ορισθεί για τη γενική συνέλευση η οποία πρόκειται να αποφανθεί για το σχέδιο διάσπασης και λήγει το νωρίτερο κατά την περάτωση της συνέλευσης αυτής, τα καταστήσει διαθέσιμα στην ιστοσελίδα της. Τα κράτη μέλη δεν εξαρτούν την εξαίρεση αυτή από όρους ή περιορισμούς άλλους από εκείνους που είναι αναγκαίοι για να προστατευθεί η ασφάλεια της ιστοσελίδας και η γνησιότητα των εγγράφων, και μπορούν να επιβάλουν τέτοιους όρους και περιορισμούς μόνο στον βαθμό που αυτοί είναι αναλογικοί για την επίτευξη των εν λόγω στόχων.
                           H παράγραφος 3 δεν ισχύει εάν η ιστοσελίδα παρέχει στους μετόχους τη δυνατότητα, καθ’ όλη τη διάρκεια της περιόδου που αναφέρεται στο πρώτο εδάφιο της παρούσας παραγράφου, να μεταφορτώνουν και να εκτυπώνουν τα έγγραφα που αναφέρονται στην παράγραφο 1. Εντούτοις, στην περίπτωση αυτή τα κράτη μέλη μπορούν να προβλέπουν ότι η εταιρεία πρέπει να καθιστά διαθέσιμα τα εν λόγω έγγραφα για τους μετόχους στην καταστατική της έδρα.
                           Τα κράτη μέλη μπορούν να ζητούν από τις εταιρείες να διατηρούν τις πληροφορίες στην ιστοσελίδα τους για ορισμένο χρονικό διάστημα μετά τη γενική συνέλευση. Τα κράτη μέλη μπορούν να καθορίσουν τις συνέπειες της προσωρινής διακοπής της πρόσβασης στην ιστοσελίδα η οποία προκαλείται από τεχνικούς ή άλλους παράγοντες.».

               6)

               Στο άρθρο 12, η παράγραφος 2 αντικαθίσταται από το ακόλουθο κείμενο:
               «2.   Για τον σκοπό αυτό, τα δίκαια των κρατών μελών προβλέπουν τουλάχιστον ότι οι πιστωτές αυτοί έχουν το δικαίωμα να λάβουν κατάλληλες εγγυήσεις, όταν η οικονομική κατάσταση της διασπώμενης εταιρείας, καθώς και της εταιρείας στην οποία σύμφωνα με το σχέδιο διάσπασης θα μεταβιβασθεί η υποχρέωση, καθιστούν απαραίτητη την προστασία αυτή και εφόσον οι εν λόγω πιστωτές δεν διαθέτουν ήδη παρόμοιες εγγυήσεις.
               Τα κράτη μέλη καθορίζουν τους όρους για την προστασία που προβλέπεται στην παράγραφο 1 και στο πρώτο εδάφιο της παρούσας παραγράφου. Τα κράτη μέλη εξασφαλίζουν σε κάθε περίπτωση ότι οι πιστωτές δικαιούνται να απευθυνθούν στην αρμόδια διοικητική ή δικαστική αρχή με το αίτημα να ληφθούν επαρκή μέτρα προστασίας, υπό τον όρο ότι μπορούν αξιόπιστα να αποδείξουν ότι λόγω της συγχώνευσης η ικανοποίηση των αξιώσεών τους διατρέχει κίνδυνο και ότι κανένα επαρκές μέτρο προστασίας δεν έχει ληφθεί από την εταιρεία.».

               7)

               Το άρθρο 20 τροποποιείται ως εξής:

                           α)

                           Η εισαγωγική φράση αντικαθίσταται από το ακόλουθο κείμενο:
                           «Με την επιφύλαξη του άρθρου 6, τα κράτη μέλη δεν μπορούν να απαιτήσουν την έγκριση της διάσπασης από τη γενική συνέλευση της διασπώμενης εταιρείας, εάν οι επωφελούμενες εταιρείες στο σύνολό τους κατέχουν όλες τις μετοχές της διασπώμενης εταιρείας και όλους τους άλλους τίτλους που παρέχουν δικαίωμα ψήφου στη γενική συνέλευση, και εφόσον πληρούνται οι ακόλουθες προϋποθέσεις:»·

                           β)

                           Στο στοιχείο β), διαγράφεται η δεύτερη φράση·

                           γ)

                           Το στοιχείο γ) διαγράφεται·

                           δ)

                           Προστίθεται το ακόλουθο εδάφιο:
                           «Για τους σκοπούς του στοιχείου β) του πρώτου εδαφίου, εφαρμόζεται το άρθρο 9, παράγραφοι 2, 3 και 4.».

               8)

               Το άρθρο 22 τροποποιείται ως εξής:

                           α)

                           Η παράγραφος 4 διαγράφεται·

                           β)

                           Η παράγραφος 5 αντικαθίσταται από το ακόλουθο κείμενο:
                           «5.   Τα κράτη μέλη δεν επιβάλλουν τις απαιτήσεις που προβλέπουν τα άρθρα 7 και 8 και το άρθρο 9 παράγραφος 1 στοιχεία γ), δ) και ε), όταν οι μετοχές κάθε μίας από τις νέες εταιρείες διανέμονται στους μετόχους της διασπώμενης εταιρείας σε αναλογία με τα δικαιώματά τους στο κεφάλαιο της εταιρείας αυτής.».

         Άρθρο 4
   Τροποποιήσεις της οδηγίας 2005/56/ΕΚ
   Η οδηγία 2006/56/Κ τροποποιείται ως εξής:

               1)

               Στην παράγραφο 1 του άρθρου 6, προστίθενται τα ακόλουθα εδάφια:
               «Κάθε συγχωνευόμενη εταιρεία απαλλάσσεται από την υποχρέωση δημοσίευσης που προβλέπει το άρθρο 3 της οδηγίας 68/151/ΕΟΚ, εφόσον, για συνεχή περίοδο που αρχίζει τουλάχιστον ένα μήνα πριν από την ημέρα που έχει ορισθεί για τη γενική συνέλευση η οποία θα αποφανθεί ως προς το κοινό σχέδιο διασυνοριακής συγχώνευσης και λήγει το νωρίτερο κατά την περάτωση της συνέλευσης αυτής, παρέχει το κοινό σχέδιο της συγχώνευσης αυτής στην ιστοσελίδα της χωρίς επιβάρυνση για το κοινό. Τα κράτη μέλη δεν εξαρτούν την εξαίρεση αυτή από όρους και περιορισμούς άλλους από εκείνους που είναι αναγκαίοι για να προστατευθεί η ασφάλεια της ιστοσελίδας και η γνησιότητα των εγγράφων, και μπορούν να επιβάλουν τέτοιους όρους και περιορισμούς μόνο στον βαθμό που αυτοί είναι αναλογικοί για την επίτευξη των εν λόγω στόχων.
               Κατά παρέκκλιση από το δεύτερο εδάφιο, τα κράτη μέλη μπορούν να απαιτήσουν την πραγματοποίηση της προβλεπόμενης στο εν λόγω εδάφιο δημοσίευσης μέσω της κεντρικής ηλεκτρονικής πλατφόρμας που αναφέρεται στο άρθρο 3 παράγραφος 4 της οδηγίας 68/151/ΕΟΚ. Τα κράτη μέλη μπορούν εναλλακτικά να απαιτήσουν την πραγματοποίηση της δημοσίευσης σε οιαδήποτε άλλη ιστοσελίδα που έχουν ορίσει τα κράτη μέλη για τον σκοπό αυτό. Εάν τα κράτη μέλη προσφύγουν σε μία από τις δυνατότητες αυτές, μεριμνούν ώστε οι εταιρείες να μην επιβαρύνονται με ειδικό τέλος για τη δημοσίευση.
               Εάν χρησιμοποιηθεί ιστοσελίδα άλλη από την κεντρική ηλεκτρονική πλατφόρμα, δημοσιεύεται στην κεντρική ηλεκτρονική πλατφόρμα αναφορά που δίνει πρόσβαση στην ανωτέρω ιστοσελίδα, τουλάχιστον ένα μήνα πριν από την ημερομηνία που έχει ορισθεί για τη γενική συνέλευση. Η αναφορά αυτή περιλαμβάνει την ημερομηνία της δημοσίευσης του κοινού σχεδίου διασυνοριακής συγχώνευσης στην ιστοσελίδα και είναι δωρεάν προσβάσιμη στο κοινό. Οι εταιρείες δεν επιβαρύνονται με ειδικό τέλος για τη δημοσίευση αυτή.
               Η προβλεπόμενη στο τρίτο και τέταρτο εδάφιο απαγόρευση επιβάρυνσης των εταιρειών με ειδικό τέλος για τη δημοσίευση αυτή δεν θίγει τη δυνατότητα των κρατών μελών να μετακυλίουν στις εταιρείες τα έξοδα σχετικά με την κεντρική ηλεκτρονική πλατφόρμα.
               Τα κράτη μέλη μπορούν να απαιτούν από τις εταιρείες να διατηρούν τις πληροφορίες για ορισμένο χρονικό διάστημα μετά τη γενική συνέλευση στην ιστοσελίδα τους ή, κατά περίπτωση, στην κεντρική ηλεκτρονική πλατφόρμα ή σε άλλη ιστοσελίδα που έχουν ορίσει τα κράτη μέλη. Τα κράτη μέλη μπορούν να ορίσουν τις συνέπειες της προσωρινής διακοπής της πρόσβασης στην ιστοσελίδα ή στην κεντρική ηλεκτρονική πλατφόρμα, οι οποία προκαλείται από τεχνικούς ή άλλους παράγοντες.».

               2)

               Στο άρθρο 15, η παράγραφος 2 αντικαθίσταται από το ακόλουθο κείμενο:
               «2.   Σε περίπτωση διασυνοριακής συγχώνευσης δι’ απορροφήσεως μίας ή περισσοτέρων εταιρειών από μια άλλη εταιρεία που της ανήκει το 90 % ή περισσότερο, αλλά όχι το σύνολο, των μετοχών και άλλων τίτλων που παρέχουν δικαίωμα ψήφου στις γενικές συνελεύσεις της ή των απορροφώμενων εταιρειών, οι εκθέσεις ενός ή περισσοτέρων ανεξαρτήτων εμπειρογνωμόνων καθώς και τα αναγκαία για τον έλεγχο έγγραφα υποβάλλονται μόνο εφόσον απαιτούνται από το εθνικό δίκαιο που διέπει την απορροφώσα ή τις απορροφώμενες εταιρείες, σύμφωνα με την οδηγία 78/855/ΕΟΚ.».

         Άρθρο 5
   Αναθεώρηση
   Πέντε έτη μετά την ημερομηνία που ορίζεται στο άρθρο 6 παράγραφος 1, η Επιτροπή επανεξετάζει τη λειτουργία των διατάξεων των οδηγιών 77/91/ΕΟΚ, 78/855/ΕΟΚ, 82/891/ΕΟΚ και 2005/56/ΕΚ που τροποποιούνται ή προστίθενται με την παρούσα οδηγία, και ιδίως τις συνέπειές τους ως προς τη μείωση του διοικητικού φόρτου των εταιρειών, υπό το φως της αποκτηθείσας πείρας κατά την εφαρμογή τους, και υποβάλλει έκθεση στο Ευρωπαϊκό Κοινοβούλιο και στο Συμβούλιο που συνοδεύεται, αν είναι απαραίτητο, από προτάσεις για την περαιτέρω τροποποίηση των εν λόγω οδηγιών.
   Άρθρο 6
   Μεταφορά στο εθνικό δίκαιο
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία το αργότερο έως τις 30 Ιουνίου 2011. Διαβιβάζουν αμέσως στην Επιτροπή το κείμενο των διατάξεων αυτών.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα τον οποίο διέπει η παρούσα οδηγία.
   Άρθρο 7
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 8
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 16 Σεπτεμβρίου 2009.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Η Πρόεδρος

         C. MALMSTRÖM

      (1)  Γνώμη της 25ης Φεβρουαρίου 2009 (δεν έχει δημοσιευθεί ακόμη στην Επίσημη Εφημερίδα).

      (2)  Γνώμη του Ευρωπαϊκού Κοινοβουλίου της 22ας Απριλίου 2009 (δεν έχει δημοσιευθεί ακόμη στην Επίσημη Εφημερίδα) και απόφαση του Συμβουλίου της 27ης Ιουλίου 2009.

      (3)  ΕΕ L 26 της 31.1.1977, σ. 1.

      (4)  ΕΕ L 295 της 20.10.1978, σ. 36.

      (5)  ΕΕ L 65 της 14.3.1968, σ. 8.

      (6)  ΕΕ L 310 της 25.11.2005, σ. 1.

      (7)  ΕΕ L 378 της 31.12.1982, σ. 47.

      (8)  ΕΕ L 390 της 31.12.2004, σ. 38.

      (9)  ΕΕ C 321 της 31.12.2003, σ. 1.


Avis juridique important

|

32001L0043

Οδηγία 2001/43/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, για τροποποίηση της οδηγίας 92/23/ΕΟΚ του Συμβουλίου σχετικά με τα ελαστικά των οχημάτων με κινητήρα και των ρυμουλκουμένων τους και με την εγκατάστασή τους σε αυτά

Επίσημη Εφημερίδα αριθ. L 211 της 04/08/2001 σ. 0025 - 0046

Οδηγία 2001/43/ΕΚ του Ευρωπαϊκού Κοινοβουλίου και του Συμβουλίουτης 27ης Ιουνίου 2001για τροποποίηση της οδηγίας 92/23/ΕΟΚ του Συμβουλίου σχετικά με τα ελαστικά των οχημάτων με κινητήρα και των ρυμουλκουμένων τους και με την εγκατάστασή τους σε αυτάΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Αποφασίζοντας με τη διαδικασία του άρθρου 251 της συνθήκης(3), υπό το πρίσμα του κοινού σχεδίου που εγκρίθηκε από την επιτροπή συνδιαλλαγής στις 21 Μαρτίου 2001,Εκτιμώντας τα ακόλουθα:(1) Πρέπει να ληφθούν μέτρα για την ομαλή λειτουργία της εσωτερικής αγοράς.(2) Η οδηγία 92/23/ΕΟΚ του Συμβουλίου, της 31ης Μαρτίου 1992, σχετικά με τα ελαστικά των οχημάτων με κινητήρα και των ρυμουλκουμένων τους και με την εγκατάστασή τους σε αυτά(4) συγκαταλέγεται στις επιμέρους οδηγίες της διαδικασίας κοινοτικής έγκρισης που καθιερώθηκε με την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους(5). Οι διατάξεις της οδηγίας 70/156/ΕΟΚ οι σχετικές με τα τεχνικά συστήματα, μέρη και ανεξάρτητες μονάδες των οχημάτων εφαρμόζονται επομένως στην παρούσα οδηγία.(3) Σε εφαρμογή του άρθρου 3 παράγραφος 4 και του άρθρου 4 παράγραφος 3 της οδηγίας 70/156/ΕΟΚ, κάθε επιμέρους οδηγία πρέπει να συνοδεύεται, σε παράρτημα, από ένα δελτίο πληροφοριών και ένα δελτίο έγκρισης κατά το παράρτημα VI της οδηγίας 70/156/ΕΟΚ, με σκοπό τη μηχανοργάνωση της έγκρισης. Το δελτίο έγκρισης που περιέχεται στην οδηγία 92/23/ΕΟΚ πρέπει συνεπώς να τροποποιηθεί.(4) Η οδηγία 92/97/ΕΟΚ του Συμβουλίου, της 10ης Νοεμβρίου 1992, για την τροποποίηση της οδηγίας 70/157/ΕΟΚ που αφορά την αποδεκτή ηχοστάθμη και τις διατάξεις εξάτμισης των οχημάτων με κινητήρα(6), ορίζει, στο άρθρο 4 παράγραφος 2, ότι θα εγκριθούν περαιτέρω μέτρα που θα αποβλέπουν κυρίως σε συγκερασμό των απαιτήσεων ασφάλειας με την ανάγκη περιορισμού του θορύβου από την επαφή των ελαστικών με το οδόστρωμα, με βάση πρόταση της Επιτροπής όπου θα συνεκτιμώνται τα πορίσματα σχετικών μελετών και ερευνών που θα πραγματοποιηθούν.(5) Έχει αναπτυχθεί μια ρεαλιστική και αναπαραγώγιμη μέθοδος μέτρησης του θορύβου ο οποίος προέρχεται από την επαφή των ελαστικών με το οδόστρωμα. Με βάση τη νέα αυτή μέθοδο, έχει εκπονηθεί μια μελέτη με σκοπό να καθοριστεί μια αριθμητική τιμή της ηχοστάθμης του θορύβου ελαστικών/οδοστρώματος που προκαλούν διάφορες κατηγορίες ελαστικών τοποθετημένων σε διάφορες κατηγορίες μηχανοκίνητων οχημάτων.(6) Κατά τη θέσπιση προδιαγραφών για το θόρυβο κύλισης ελαστικών, πρέπει να αναγνωρίζεται ότι τα ελαστικά σχεδιάζονται κατά τρόπο που λαμβάνει υπόψη τις παραμέτρους σχετικά με την ασφάλεια και το περιβάλλον και ότι ένας περιορισμός σε μια παράμετρο μπορεί να επηρεάσει τις υπόλοιπες παραμέτρους. Θα πρέπει να αναγνωρίζεται επίσης, κατά τη θέσπιση προδιαγραφών για το θόρυβο κύλισης ελαστικών, ότι εκπονούνται σήμερα από το Διεθνή Οργανισμό Τυποποίησης (ISO) διεθνή πρότυπα όσον αφορά το οδόστρωμα, από δε την Οικονομική Επιτροπή των Ηνωμένων Εθνών για την Ευρώπη διεθνή πρότυπα όσον αφορά τις προδιαγραφές αντοχής και ασφάλειας για τα ελαστικά.(7) Η οδηγία 92/23/ΕΟΚ θα πρέπει να τροποποιηθεί αναλόγως.(8) Tα απαιτούμενα μέτρα για την εφαρμογή της παρούσας οδηγίας θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(7),ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 92/23/ΕΟΚ τροποποιείται ως εξής:1. Οι όροι "έγκριση τύπου ΕΟΚ του κατασκευαστικού στοιχείου", "έγκριση τύπου ΕΟΚ" και "έγκριση ΕΟΚ" αντικαθίστανται παντού από τον όρο "έγκριση τύπου ΕΚ".2. Στο άρθρο 1, η πρώτη περίπτωση, έχει ως εξής: "- ως ελαστικό, κάθε καινούργιο πνευστό ελαστικό, συμπεριλαμβανομένων των χειμερινών ελαστικών με τρύπες για καρφιά, εργοστασίου ή ανταλλακτικό, που προορίζεται να τοποθετηθεί σε οχήματα στα οποία εφαρμόζεται η οδηγία 70/156/ΕΟΚ. Ο παρών ορισμός δεν καλύπτει τα χειμερινά ελαστικά με καρφιά".3. Προστίθεται το ακόλουθο άρθρο: "Άρθρο 1α1. Οι απαιτήσεις του παραρτήματος V εφαρμόζονται στα ελαστικά που προορίζονται να τοποθετηθούν σε οχήματα πρωτοχρησιμοποιηθέντα από την 1η Οκτωβρίου 1980 και μετά.2. Οι απαιτήσεις του παραρτήματος V δεν ισχύουν:α) για ελαστικά κατηγοριών ταχύτητας κάτω από 80 km/h,β) για ελαστικά ονομαστικής διαμέτρου του σώτρου μικρότερης ή ίσης με 254 mm (κωδικός 10) ή 635 mm και άνω (κωδικός 25),γ) για εφεδρικά ελαστικά προσωρινής χρήσης τύπου Τ όπως ορίζονται στο σημείο 2.3.6 του παραρτήματος ΙΙ,δ) για ελαστικά σχεδιασμένα αποκλειστικώς προκειμένου να τοποθετούνται σε οχήματα που ταξινομήθηκαν για πρώτη φορά πριν από την 1η Οκτωβρίου 1980."4. Το άρθρο 2, αντικαθίσταται ως εξής: "Άρθρο 21. Τα κράτη μέλη χορηγούν την έγκριση τύπου ΕΚ, υπό τους όρους του παραρτήματος Ι, για κάθε κατηγορία ελαστικών που πληρούν τις προδιαγραφές του παραρτήματος ΙΙ, και τους απονέμουν αριθμό έγκρισης όπως καθορίζεται στο παράρτημα Ι.2. Τα κράτη μέλη χορηγούν την έγκριση τύπου ΕΚ, υπό τους όρους του παραρτήματος Ι, για κάθε κατηγορία ελαστικών που πληρούν τις προδιαγραφές του παραρτήματος V, και τους απονέμουν αριθμό έγκρισης όπως καθορίζεται στο παράρτημα Ι.3. Τα κράτη μέλη χορηγούν έγκριση τύπου ΕΚ για τα ελαστικά ενός οχήματος υπό τους όρους του παραρτήματος ΙΙΙ για κάθε όχημα του οποίου τα ελαστικά (συμπεριλαμβάνεται, κατά περίπτωση, το ελαστικό του εφεδρικού τροχού) πληρούν τις προδιαγραφές του παραρτήματος ΙΙ καθώς και τις προδιαγραφές του παραρτήματος IV τις σχετικές με τα οχήματα, και απονέμουν αριθμό έγκρισης στα οχήματα αυτά όπως καθορίζεται στο παράρτημα ΙΙΙ."5. Ο κατάλογος παραρτημάτων και τα παραρτήματα τροποποιούνται σύμφωνα με το παράρτημα της παρούσας οδηγίας.6. Παρεμβάλλεται το εξής άρθρο: "Άρθρο 10α1. Από τις 4 Φεβρουαρίου 2003 τα κράτη μέλη δεν δύνανται, για λόγους σχετικούς με τα ελαστικά και με την προσαρμογή τους σε νέα οχήματα:α) να αρνούνται τη χορήγηση έγκρισης τύπου ΕΚ ή εθνικής έγκρισης σε τύπο οχημάτων ή ελαστικών,β) να απαγορεύουν την ταξινόμηση, την πώληση και τη θέση σε κυκλοφορία οχημάτων, καθώς και την πώληση ή τη χρησιμοποίηση ελαστικών,εάν τα οχήματα ή τα ελαστικά αυτά πληρούν τις απαιτήσεις της παρούσας οδηγίας, όπως τροποποιείται με την οδηγία 2001/43/ΕΚ(8).2. Από τις 4 Αυγούστου 2003 τα κράτη μέλη δεν δύνανται να εξακολουθήσουν να χορηγούν εγκρίσεις ΕΚ, και αρνούνται τη χορήγηση εθνικών εγκρίσεων τύπου στους τύπους ελαστικών που εμπίπτουν στις διατάξεις της παρούσας οδηγίας και δεν πληρούν τις απαιτήσεις της παρούσας οδηγίας όπως τροποποιείται με την οδηγία 2001/43/ΕΚ.3. Από τις 4 Φεβρουαρίου 2004 τα κράτη μέλη δεν δύνανται πλέον να χορηγούν ούτε την έγκριση ΕΚ ούτε την εθνική έγκριση τύπου οχήματος, για λόγους σχετικούς με τα ελαστικά και με την προσαρμογή τους, εάν δεν πληρούνται οι απαιτήσεις της παρούσας οδηγίας όπως τροποποιείται με την οδηγία 2001/43/ΕΚ.4. Από τις 4 Φεβρουαρίου 2005 τα κράτη μέλη:α) θεωρούν ως άκυρα όσον αφορά την εφαρμογή του άρθρου 7 παράγραφος 1 της οδηγίας 70/156/ΕΟΚ τα πιστοποιητικά συμμόρφωσης που συνοδεύουν τα νέα οχήματα σύμφωνα με τις διατάξεις της ίδιας οδηγίας, εάν δεν τηρούνται οι όροι της παρούσας οδηγίας όπως τροποποιείται με την οδηγία 2001/43/ΕΚ, καιβ) αρνούνται την ταξινόμηση ή απαγορεύουν την πώληση ή τη θέση σε κυκλοφορία νέων οχημάτων τα οποία δεν πληρούν τις απαιτήσεις της παρούσας οδηγίας όπως τροποποιείται με την οδηγία 2001/43/ΕΚ.5. Από την 1η Οκτωβρίου 2009, οι διατάξεις της παρούσας οδηγίας όπως τροποποιείται με την οδηγία 2001/43/ΕΚ, εφαρμόζονται, για τους σκοπούς του άρθρου 7 παράγραφος 2 της οδηγίας 70/156/ΕΟΚ, σε όλα τα ελαστικά τα οποία εμπίπτουν στο πεδίο εφαρμογής της παρούσας οδηγίας, με εξαίρεση τα ελαστικά των κατηγοριών C1d και C1e στα οποία εφαρμόζονται από την 1η Οκτωβρίου 2010 και την 1η Οκτωβρίου 2011 αντιστοίχως."Άρθρο 21. Το αργότερο μέχρι τις 4 Αυγούστου 2002, τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις τις αναγκαίες για συμμόρφωση προς την παρούσα οδηγία και ενημερώνουν αμέσως την Επιτροπή σχετικά.Οι διατάξεις αυτές τίθενται σε εφαρμογή από τις 4 Φεβρουαρίου 2003 το αργότερο.2. Οι διατάξεις που αναφέρονται στην παράγραφο 1, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.3. Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.Άρθρο 31. Το αργότερο μέχρι τις 4 Αυγούστου 2003 θα εκδοθεί τροποποίηση της οδηγίας 92/23/ΕΟΚ με τη διαδικασία του άρθρου 4 παράγραφος 2, για να εισαχθούν οι δοκιμές πρόσφυσης για ελαστικά.2. Υπό το φως της κτηθείσας πείρας από την εισαγωγή οριακών τιμών για το θόρυβο των ελαστικών, η Επιτροπή, εντός 36 μηνών από την έναρξη ισχύος της παρούσας οδηγίας, υποβάλλει στο Ευρωπαϊκό Κοινοβούλιο και το Συμβούλιο έκθεση σχετικά με το εάν και σε ποιά έκταση η τεχνική πρόοδος επιτρέπει, χωρίς να διακυβεύεται η ασφάλεια, εισαγωγή των οριακών τιμών που αναγράφονται στο παράρτημα V, σημείο 4.2.1, στήλες Β και Γ της οδηγίας 92/23/ΕΚ όπως τροποποιείται από την παρούσα οδηγία. Με βάση την έκθεση αυτή η Επιτροπή προτείνει εντός 12 μηνών τροποποίηση της οδηγίας 92/23/ΕΚ με σκοπό την εισαγωγή διατάξεων σχετικά με την ασφάλεια, το περιβάλλον και την αντίσταση κύλισης των ελαστικών.Άρθρο 41. Η Επιτροπή επικουρείται από την επιτροπή για την προσαρμογή στην τεχνική πρόοδο, συσταθείσα δυνάμει του άρθρου 13 της οδηγίας 70/156/ΕΟΚ, καλούμενη στο εξής "η επιτροπή".2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.Η περίοδος που προβλέπεται στο άρθρο 5 παράγραφος 6, της απόφασης 1999/468/ΕΚ ορίζεται σε τρεις μήνες.3. Η επιτροπή θεσπίζει τον εσωτερικό κανονισμό της.Άρθρο 5Η παρούσα οδηγία τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 6Η παρούσα οδηγία απευθύνεται στα κράτη μέλη.Λουξεμβούργο, 27 Ιουνίου 2001.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςB. Rosengren(1) ΕΕ C 30 της 28.1.1998, σ. 8.(2) ΕΕ C 235 της 27.7.1998, σ. 24.(3) Γνώμη του Ευρωπαϊκού Κοινοβουλίου της 18ης Φεβρουαρίου 1998 (ΕΕ C 80 της 16.3.1998, σ. 90), κοινή θέση του Συμβουλίου της 13ης Απριλίου 2000 (ΕΕ C 195 της 11.7.2000, σ. 16) και απόφαση του Ευρωπαϊκού Κοινοβουλίου της 7ης Σεπτεμβρίου 2000 (ΕΕ C 135 της 7.05.2001, σ. 254)· απόφαση του Ευρωπαϊκού Κοινοβουλίου της 31ης Μαΐου 2001 και απόφαση του Συμβουλίου της 5ης Ιουνίου 2001.(4) ΕΕ L 129 της 24.5.1992, σ. 95· οδηγία όπως τροποποιήθηκε από την πράξη προσχώρησης.(5) ΕΕ L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 2000/40/ΕΚ του Ευρωπαϊκού Κοινοβουλίου και του Συμβουλίου (ΕΕ L 203 της 10.8.2000, σ. 9).(6) ΕΕ L 371 της 19.12.1992, σ. 1.(7) ΕΕ L 184 της 17.7.1999, σ. 23.(8) Οδηγία 2001/43/ΕΚ του Ευρωπαϊκού Κοινοβουλίου και του Συμβουλίου, της 27 Ιουνίου 2001, για τροποποίηση της οδηγίας 92/23/ΕΟΚ του Συμβουλίου σχετικά με τα ελαστικά των οχημάτων με κινητήρα και των ρυμουλκουμένων τους και με την εγκατάστασή τους σε αυτά. (ΕΕ L 211 της 4.8.2001, σ. 25).ΠΑΡΑΡΤΗΜΑ1. Ο κατάλογος παραρτημάτων έχει ως εξής: ">ΘΕΣΗ ΠΙΝΑΚΑ>"2. Το παράρτημα Ι αντικαθίσταται από το ακόλουθο: "ΠΑΡΑΡΤΗΜΑ IΔΙΟΙΚΗΤΙΚΕΣ ΔΙΑΤΑΞΕΙΣ ΓΙΑ ΤΗΝ ΕΓΚΡΙΣΗ ΤΥΠΟΥ ΕΚ ΤΩΝ ΕΛΑΣΤΙΚΩΝ1. ΑΙΤΗΣΗ ΕΓΚΡΙΣΗΣ ΤΥΠΟΥ ΕΚ ΓΙΑ ΕΝΑΝ ΤΥΠΟ ΕΛΑΣΤΙΚΩΝ1.1. Ο κατασκευαστής ελαστικών υποβάλλει αίτηση έγκρισης τύπου ΕΚ για έναν τύπο ελαστικών δυνάμει του άρθρου 3 παράγραφος 4 της οδηγίας 70/156/ΕΟΚ.1.1.1. Η αίτηση έγκρισης τύπου ΕΚ δυνάμει του παραρτήματος ΙΙ συνοδεύεται εις τριπλούν από περιγραφή του τύπου ελαστικών σύμφωνα με το δελτίο πληροφοριών του προσαρτήματος 1.1.1.1.1. Η αίτηση πρέπει να συνοδεύεται (εις τριπλούν) από πρόχειρο σχέδιο ή χαρακτηριστική φωτογραφία, όπου θα εμφαίνεται το σκάλισμα πέλματος του ελαστικού, και από πρόχειρο σχέδιο του εξωτερικού περιβλήματος του φουσκωμένου ελαστικού τοποθετημένου στο σώτρο μέτρησης, όπου θα σημειώνονται οι διαστάσεις που ενδιαφέρουν (βλέπε παράρτημα ΙΙ σημεία 6.1.1 και 6.1.2) του τύπου ελαστικών που υποβάλλεται προς έγκριση.1.1.1.2. Η αίτηση πρέπει επίσης να συνοδεύεται είτε από την έκθεση δοκιμής την οποία συντάσσει η εντεταλμένη τεχνική υπηρεσία είτε από αριθμό δειγμάτων που καθορίζεται από την αρμόδια αρχή.1.1.2. Η αίτηση έγκρισης τύπου ΕΚ δυνάμει του παραρτήματος V συνοδεύεται εις τριπλούν από περιγραφή του τύπου ελαστικών σύμφωνα με το δελτίο πληροφοριών του προσαρτήματος 3.1.1.2.1. Η αίτηση πρέπει να συνοδεύεται (εις τριπλούν) από πρόχειρα σχέδια, σχέδια ή φωτογραφίες του σκαλίσματος πέλματος, αντιπροσωπευτικού του τύπου ελαστικών.1.1.2.2. Η αίτηση πρέπει επίσης να συνοδεύεται είτε από έκθεση δοκιμής την οποία συντάσσει η εντεταλμένη τεχνική υπηρεσία είτε από αριθμό δειγμάτων οριζόμενο από την αρμόδια αρχή.1.2. Ο κατασκευαστής μπορεί να ζητήσει επέκταση της έγκρισης τύπου ΕΚ, ώστε να καλυφθούν:1.2.1. τροποποιημένοι τύποι ελαστικών για εγκρίσεις τύπου ΕΚ δυνάμει του παραρτήματος ΙΙ, ή/και1.2.2. επιπλέον χαρακτηριστικά του μεγέθους ή/και τροποποιημένες εμπορικές ονομασίες ή εμπορικές περιγραφές του κατασκευαστή ή/και σκαλίσματα πέλματος για εγκρίσεις τύπου ΕΚ δυνάμει του παραρτήματος V.1.3. Μέχρι τις 31 Δεκεμβρίου 2005 η εγκρίνουσα αρχή μπορεί να δεχθεί τα εργαστήρια του κατασκευαστή των ελαστικών ως εγκεκριμένα εργαστήρια δοκιμών, βάσει του άρθρου 14 παράγραφος 1 της οδηγίας 70/156/ΕΟΚ.2. ΑΝΑΓΡΑΦΗ ΔΕΔΟΜΕΝΩΝ2.1. Τα δείγματα τύπου ελαστικού που υποβάλλονται για έγκριση τύπου ΕΚ πρέπει να φέρουν σαφώς ορατό και ανεξίτηλο εμπορικό σήμα ή εταιρική επωνυμία του αιτούντος και να διαθέτουν επαρκή ελεύθερο χώρο για την επίθεση του σήματος έγκρισης τύπου ΕΚ όπως απαιτείται στο τμήμα 4 του παρόντος παραρτήματος.3. ΕΓΚΡΙΣΗ ΤΥΠΟΥ ΕΚ3.1. Για κάθε τύπο ελαστικών υποβαλλόμενο προς έγκριση όπως προβλέπεται στο σημείο 1.1.1, χορηγείται έγκριση τύπου ΕΚ κατά την έννοια του άρθρου 4 της οδηγίας 70/156/ΕΟΚ και εκδίδεται αριθμός έγκρισης τύπου ΕΚ, εφόσον πληρούνται οι απαιτήσεις του παραρτήματος ΙΙ.3.1.1. Ειδοποίηση έγκρισης ή επέκτασης ή απόρριψης ή απόσυρσης έγκρισης ή οριστικής διακοπής παραγωγής σε σχέση με τύπο ελαστικών δυνάμει του παραρτήματος ΙΙ πρέπει να κοινοποιείται στα κράτη μέλη σύμφωνα με το άρθρο 4 παράγραφος 6 της οδηγίας 70/156/ΕΟΚ.3.1.2. Για κάθε τύπο ελαστικών που υποβάλλεται προς έγκριση όπως προβλέπεται στο σημείο 1.1.2 χορηγείται έγκριση τύπου ΕΚ κατά την έννοια του άρθρου 4 της οδηγίας 70/156/ΕΟΚ και εκδίδεται αριθμός έγκρισης τύπου, εφόσον πληρούνται οι απαιτήσεις του παραρτήματος V.3.2.1. Ειδοποίηση έγκρισης ή επέκτασης ή απόρριψης ή απόσυρσης έγκρισης ή οριστικής διακοπής παραγωγής σε σχέση με τύπο ελαστικών δυνάμει του παραρτήματος V πρέπει να κοινοποιείται στα κράτη μέλη σύμφωνα με το άρθρο 4 παράγραφος 6 της οδηγίας 70/156/ΕΟΚ.3.3. Για κάθε ελαστικό ενός τύπου ελαστικών που έλαβε έγκριση τύπου εκδίδεται αριθμός έγκρισης. Ένα κράτος μέλος δεν μπορεί να εκδώσει τον ίδιο αριθμό έγκρισης και για άλλο τύπο ελαστικών. Συγκεκριμένα, οι αριθμοί έγκρισης ΕΚ που εκδίδονται δυνάμει του παραρτήματος ΙΙ και αριθμοί έγκρισης που εκδίδονται δυνάμει του παραρτήματος V πρέπει να είναι διαφορετικοί.4. ΣΗΜΑΝΣΗ ΕΓΚΡΙΣΗΣ ΤΥΠΟΥ4.1. Ελαστικά τύπου για τον οποίο έχει χορηγηθεί έγκριση τύπου ΕΚ δυνάμει της παρούσας οδηγίας πρέπει να φέρουν το σχετικό σήμα έγκρισης τύπου ΕΚ.4.2. Το σήμα έγκρισης τύπου ΕΚ έχει σχήμα ορθογωνίου περικλείοντος το γράμμα "e" ακολουθούμενο από το διακριτικό αριθμό του κράτους μέλους που χορήγησε την έγκριση τύπου δυνάμει του παραρτήματος VII της οδηγίας 70/156/ΕΟΚ. Ως αριθμός έγκρισης τύπου ΕΚ λαμβάνεται ο αριθμός έγκρισης τύπου που εμφαίνεται στο πιστοποιητικό, με δύο αριθμητικά ψηφία πριν απ' αυτόν: "00" για ελαστικά οχημάτων επαγγελματικής χρήσεως και "02" για ελαστικά επιβατικών αυτοκινήτων.4.2.1. Το μήκος του ορθογωνίου που αποτελεί το σήμα έγκρισης τύπου ΕΚ πρέπει να είναι τουλάχιστον 12 mm και το πλάτος τουλάχιστον 8 mm. Το ύψος των γραμμάτων και αριθμών πρέπει να είναι τουλάχιστον 4 mm.4.3. Τα σήματα και οι αριθμοί έγκρισης τύπου ΕΚ, καθώς και οι επιπλέον πληροφορίες που πρέπει να αναγράφονται σύμφωνα με το παράρτημα ΙΙ σημείο 3 (οι τελευταίες αυτές για την έγκριση τύπου δυνάμει του παραρτήματος ΙΙ), πρέπει να τίθενται όπως προβλέπεται στο προαναφερόμενο σημείο 3.4.4. Οι αριθμοί έγκρισης που εκδίδονται σύμφωνα με το παράρτημα V συνοδεύονται υποχρεωτικά από το γράμμα "s", όπου "s" είναι συντομογραφία της λέξης "sound" (ήχος).4.5. Ακολουθεί παράδειγμα σήματος έγκρισης τύπου ΕΚ:>PIC FILE= "L_2001211EL.002901.TIF">Το ελαστικό που φέρει το ανωτέρω σήμα είναι ελαστικό οχήματος επαγγελματικής χρήσεως (00) ανταποκρινόμενο στις απαιτήσεις ΕΚ (e), για το οποίο το σήμα έγκρισης τύπου ΕΚ εκδόθηκε στην Ιρλανδία (24) με τον αριθμό 479 δυνάμει του παραρτήματος ΙΙ και στην Ιταλία (3) με τον αριθμό 687-s δυνάμει του παραρτήματος V.Σημείωση:Οι αριθμοί "479" και "687"(αριθμοί έγκρισης τύπου του σήματος ΕΚ) καθώς και ο αριθμός "24" και το αριθμητικό ψηφίο "3" (διακριτικά των κρατών μελών που χορήγησαν την έγκριση ΕΚ) έχουν απλώς ενημερωτικό χαρακτήρα.Οι αριθμοί έγκρισης πρέπει να αναγράφονται πλησίον του ορθογωνίου, και μπορούν να βρίσκονται επάνω ή κάτω, αριστερά ή δεξιά. Τα ψηφία του αριθμού έγκρισης πρέπει να βρίσκονται όλα προς την ίδια πλευρά του "e" και να βλέπουν προς την ίδια κατεύθυνση.5. ΤΡΟΠΟΠΟΙΗΣΗ ΕΝΟΣ ΤΥΠΟΥ ΕΛΑΣΤΙΚΩΝ5.1. Σε περίπτωση τροποποίησης ενός ελαστικού που έχει λάβει έγκριση τύπου δυνάμει του παραρτήματος ΙΙ ή του παραρτήματος V, εφαρμόζονται οι διατάξεις του άρθρου 5 της οδηγίας 70/156/ΕΟΚ.5.2. Τροποποίηση του σκαλίσματος πέλματος σε περιπτώσεις έγκρισης τύπου δυνάμει του παραρτήματος ΙΙ δεν συνεπάγεται επανάληψη των δοκιμών που προβλέπονται στο παράρτημα ΙΙ.5.3. Σε περίπτωση που χαρακτηριστικά του μεγέθους των ελαστικών ή εμπορικά σήματα προστίθενται σε σειρά ελαστικών που έχουν λάβει έγκριση τύπου δυνάμει του παραρτήματος V, η τυχόν ανάγκη νέας δοκιμής καθορίζεται από την αρχή έγκρισης τύπου.5.4. Σε περίπτωση τροποποίησης του σκαλίσματος πέλματος σε σειρά ελαστικών που έχουν εγκριθεί δυνάμει του παραρτήματος V, ένα αντιπροσωπευτικό σύνολο δειγμάτων υποβάλλεται εκ νέου σε δοκιμή εκτός εάν η αρχή έγκρισης τύπου κρίνει ότι η τροποποίηση δεν επηρεάζει τον θόρυβο ελαστικών/οδοστρώματος.6. ΣΥΜΜΟΡΦΩΣΗ ΠΑΡΑΓΩΓΗΣ6.1. Τα γενικά μέτρα προς εξασφάλιση της συμμόρφωσης παραγωγής λαμβάνονται σύμφωνα με τις διατάξεις του άρθρου 10 της οδηγίας 70/156/ΕΟΚ.6.2. Ειδικότερα, όταν, κατά τη διενέργεια ελέγχων σύμφωνα με το προσάρτημα 1 του παραρτήματος V με σκοπό την εξακρίβωση της συμμόρφωσης παραγωγής, η στάθμη θορύβου του δοκιμαζόμενου ελαστικού δεν υπερβαίνει κατά περισσότερο από 1 dB(Α) τις οριακές τιμές που προβλέπονται στο παράρτημα V σημείο 4.2, θεωρείται ότι η παραγωγή ανταποκρίνεται στις απαιτήσεις που προβλέπονται στο παράρτημα V σημείο 4."3. Το προσάρτημα 1 του παραρτήματος Ι επιγράφεται ως εξής: "Προσάρτημα 1ΔΕΛΤΙΟ ΠΛΗΡΟΦΟΡΙΩΝ αριθ. ... ΓΙΑ ΕΓΚΡΙΣΗ ΤΥΠΟΥ ΕΚ ΕΝΟΣ ΤΥΠΟΥ ΕΛΑΣΤΙΚΟΥ(παράρτημα ΙΙ της οδηγίας 92/23/ΕΟΚ)"4. Το προσάρτημα 2 του παραρτήματος επιγράφεται ως εξής: "Προσάρτημα 2ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥ ΕΚ(ελαστικά)ΥΠΟΔΕΙΓΜΑ[μέγιστες διαστάσεις: Α4 (210 x 297 mm)]"5. Στο προσάρτημα 2 του παραρτήματος Ι, σημείο "Κοινοποίηση", προστίθεται το εξής σημείο: "- απόσυρσης έγκρισης τύπου (1)- διακοπής της παραγωγής (1)"6. Στο παράρτημα Ι προστίθενται τα εξής προσαρτήματα: "Προσάρτημα 3>PIC FILE= "L_2001211EL.003102.TIF">Προσάρτημα 4>PIC FILE= "L_2001211EL.003202.TIF">".7. Στο παράρτημα IV, το σημείο 3.1.1 έχει ως ακολούθως: "3.1.1. Με την επιφύλαξη των διατάξεων του σημείου 3.7.4, κάθε ελαστικό τοποθετημένο σε όχημα, του τυχόν εφεδρικού συμπεριλαμβανομένου, όπου χρειάζεται, πρέπει να φέρει το ή τα σήματα έγκρισης τύπου ΕΚ κατά την έννοια του παραρτήματος Ι σημείο 4 ή το σήμα έγκρισης τύπου που δηλώνει συμμόρφωση προς τους κανονισμούς αριθ. 30 ή 54 της ΟΕΕ/ΟΗΕ. Τα σήματα έγκρισης τύπου ΟΕΕ/ΟΗΕ θεωρούνται ισοδύναμα μόνο προς τα σήματα έγκρισης τύπου ΕΚ που χορηγούνται δυνάμει του παραρτήματος ΙΙ."8. Προστίθενται το εξής παράρτημα και προσαρτήματα: "ΠΑΡΑΡΤΗΜΑ VΘΟΡΥΒΟΣ ΕΛΑΣΤΙΚΩΝ/ΟΔΟΣΤΡΩΜΑΤΟΣ1. ΠΕΔΙΟ ΕΦΑΡΜΟΓΗΣΤο παρόν παράρτημα ισχύει για την έγκριση τύπου ΕΚ των ελαστικών, ως μερών του αυτοκινήτου, σε ό,τι αφορά το θόρυβο ελαστικών/οδοστρώματος.2. ΟΡΙΣΜΟΙΓια τους σκοπούς του παρόντος παραρτήματος, ισχύουν οι ορισμοί του παραρτήματος ΙΙ, πλην του ορισμού του σημείου 2.1, ο οποίος τροποποιείται ως εξής:2.1. Ως "τύπος ελαστικών"αναφορικά με την έγκριση τύπου στο πλαίσιο του παρόντος παραρτήματος (θόρυβος ελαστικών/οδοστρώματος), νοείται μια σειρά ελαστικών που χαρακτηρίζεται από ένα σύνολο χαρακτηριστικών μεγέθους (βλέπε παράρτημα ΙΙ σημείο 2.17), εμπορικών ονομασιών, εμπορικών σημάτων και εμπορικών περιγραφών, χωρίς όμως διαφορές σε ουσιαστικά χαρακτηριστικά όπως:- η επωνυμία του κατασκευαστή- η ταξινόμηση (βλέπε παρόν παράρτημα σημείο 2.4)- η δομή (βλέπε παράρτημα ΙΙ σημείο 2.1.4)- η κατηγορία χρήσεως (βλέπε παράρτημα ΙΙ σημείο 2.1.3)- για τα ελαστικά κατηγορίας C1, "Ενισχυμένο" ή "Βαρέος φορτίου"- τα σκαλίσματα του πέλματος (βλέπε σημείο 2.3 του δελτίου πληροφοριών, παράρτημα Ι, προσάρτημα 3).Σημείωση:οι επιπτώσεις των ήσσονος σημασίας μεταβολών των σκαλισμάτων του πέλματος και της κατασκευής στο θόρυβο ελαστικών/οδοστρώματος προσδιορίζονται κατά τον έλεγχο της συμμόρφωσης της παραγωγής.Ισχύουν επιπλέον οι κάτωθι ορισμοί:2.2. "Εμπορική ονομασία ή περιγραφή"τα στοιχεία αναγνώρισης του ελαστικού, όπως δίδονται από τον κατασκευαστή. Η εμπορική ονομασία μπορεί να συμπίπτει με την επωνυμία του κατασκευαστή, η δε εμπορική περιγραφή με το εμπορικό σήμα.2.3. "Θόρυβος ελαστικών/οδοστρώματος"ο θόρυβος που προκύπτει ως αποτέλεσμα της επαφής των εν κινήσει ελαστικών επί του οδοστρώματος.2.4. Για τους σκοπούς του παρόντος παραρτήματος, ισχύει η ταξινόμηση που ακολουθεί:>ΘΕΣΗ ΠΙΝΑΚΑ>3. ΑΠΑΙΤΗΣΕΙΣ ΣΗΜΑΝΣΗΣ3.1. Πέραν των άλλων απαιτήσεων επισήμανσης που προβλέπονται στο σημείο 4 του παραρτήματος Ι και στο σημείο 3 του παραρτήματος ΙΙ, το ελαστικό πρέπει να φέρει τις κατωτέρω σημάνσεις:3.1.1. την επωνυμία του κατασκευαστή ή το εμπορικό του σήμα, εμπορική επωνυμία, εμπορική περιγραφή ή εμπορικό σήμα.4. ΑΠΑΙΤΗΣΕΙΣ ΣΧΕΤΙΚΑ ΜΕ ΤΟΝ ΘΟΡΥΒΟ ΕΛΑΣΤΙΚΩΝ/ΟΔΟΣΤΡΩΜΑΤΟΣ4.1. Γενικές απαιτήσειςΈνα σύνολο τεσσάρων ελαστικών με τον ίδιο χαρακτηρισμό μεγέθους και με το ίδιο σκάλισμα πελμάτων, αντιπροσωπευτικά της οικείας σειράς ελαστικών, υποβάλλεται σε δοκιμή στάθμης θορύβου ελαστικών/οδοστρώματος, που διεξάγεται όπως προβλέπεται στο προσάρτημα 1.4.2. Οι στάθμες θορύβου που προσδιορίζονται σύμφωνα με το σημείο 4.5 του προσαρτήματος 1 δεν υπερβαίνουν τα ακόλουθα όρια:4.2.1. Για ελαστικά κατηγορίας C1 σε συνάρτηση με το ονομαστικό πλάτος διατομής (βλέπε παράρτημα ΙΙ σημείο 2.17.1.1) του ελαστικού:>ΘΕΣΗ ΠΙΝΑΚΑ>4.2.1.1. Για ενισχυμένα ελαστικά (ή ελαστικά "Βαρέος φορτίου") (βλέπε παράρτημα ΙΙ σημείο 3.1.8), οι ως άνω οριακές τιμές αυξάνονται κατά 1 dB(A).4.2.1.2. Για ελαστικά κατηγορίας χρήσεως "Ειδικό" (βλέπε παράρτημα ΙΙ σημείο 2.1.3), οι οριακές τιμές του σημείου 4.2.1 αυξάνονται κατά 2 dB(A).4.2.2. Για ελαστικά κατηγορίας C2, σε συνάρτηση με την κατηγορία χρήσεως (βλέπε παράρτημα ΙΙ σημείο 2.1.3) της σειράς ελαστικών:>ΘΕΣΗ ΠΙΝΑΚΑ>4.2.3. Για ελαστικά κατηγορίας C3, σε συνάρτηση με την κατηγορία χρήσεως (βλέπε παράρτημα ΙΙ σημείο 2.1.3) της σειράς ελαστικών:>ΘΕΣΗ ΠΙΝΑΚΑ>Προσάρτημα 1ΜΕΘΟΔΟΣ ΜΕΤΡΗΣΗΣ ΤΗΣ ΗΧΟΣΤΑΘΜΗΣ ΕΛΑΣΤΙΚΩΝ/ΟΔΟΣΤΡΩΜΑΤΟΣ ΜΕΘΟΔΟΣ ΣΒΗΣΤΟΥ ΚΙΝΗΤΗΡΑ0. ΕισαγωγήΗ μέθοδος αυτή περιλαμβάνει προδιαγραφές για τα όργανα μέτρησης, τις συνθήκες μέτρησης και τη μέθοδο μέτρησης της στάθμης θορύβου ενός συνόλου ελαστικών τοποθετημένων σε δοκιμαστικό όχημα που κινείται με σβησμένο κινητήρα και μεγάλη ταχύτητα επί συγκεκριμένου οδοστρώματος. Η μέγιστη στάθμη ηχητικής πίεσης καταγράφεται, ενόσω το όχημα κινείται με σβησμένο κινητήρα, με μικρόφωνα τοποθετημένα σε απόσταση το τελικό αποτέλεσμα για μια ταχύτητα αναφοράς λαμβάνεται με ανάλυση γραμμικής παλινδρόμησης. Τα αποτελέσματα των δοκιμών δεν μπορούν να συσχετισθούν με το θόρυβο των ελαστικών που μετράται κατά την επιτάχυνση όταν ο κινητήρας λειτουργεί ή αποεπιταχύνει κατόπιν φρεναρίσματος.1. Όργανα μέτρησης1.1. Ακουστικές μετρήσειςΟ μετρητής ηχοστάθμης ή το ισοδύναμο σύστημα μέτρησης, συμπεριλαμβανομένου του αλεξηνέμου που συνιστά ο κατασκευαστής, πρέπει να ανταποκρίνεται τουλάχιστον προς τις προδιαγραφές για τα όργανα Τύπου 1 σύμφωνα με το IEC 60651, δεύτερη έκδοση.Οι μετρήσεις διενεργούνται με στάθμιση Α της συχνότητας και με στάθμιση F του χρόνου.Όταν χρησιμοποιείται σύστημα που περιλαμβάνει περιοδικό προσδιορισμό της Α-σταθμισμένης ηχοστάθμης, οι μετρήσεις πρέπει να πραγματοποιούνται σε διαστήματα όχι μεγαλύτερα των 30 ms.1.1.1. ΒαθμονόμησηΣτην αρχή και στο τέλος κάθε δέσμης μετρήσεων, ολόκληρο το σύστημα μέτρησης πρέπει να ελέγχεται με βαθμονομητή ήχου που ανταποκρίνεται προς τις απαιτήσεις για βαθμονομητές ήχου με ακρίβεια τουλάχιστον κατηγορίας 1 σύμφωνα με το IEC 942:1988. Χωρίς περαιτέρω προσαρμογές, η διαφορά μεταξύ των ενδείξεων δύο διαδοχικών ελέγχων δεν πρέπει να υπερβαίνει τα 0,5 dB. Εάν η διαφορά είναι μεγαλύτερη, τα αποτελέσματα των μετρήσεων που λαμβάνονται μετά τον προηγούμενο έλεγχο που απέδωσε ικανοποιητικό αποτέλεσμα αγνοούνται.1.1.2. Τήρηση απαιτήσεωνΗ συμφωνία του οργάνου βαθμονόμησης ήχου προς τις απαιτήσεις του IEC 60942:1988 ελέγχεται μια φορά το χρόνο, η δε συμφωνία του συστήματος οργάνων προς τις απαιτήσεις του IEC 60651:1979/A1:1993, δεύτερη έκδοση, ελέγχεται τουλάχιστον κάθε δυο χρόνια, από εργαστήριο εξουσιοδοτημένο να διενεργεί βαθμονομήσεις σύμφωνα με τα σχετικά πρότυπα.1.1.3. Θέση μικροφώνουΤο ή τα μικρόφωνα τοποθετούνται σε απόσταση 7,5 m +- 0,05 m από τον άξονα αναφοράς CC' της τροχιάς (σχήμα 1) και 1,2 m +- 0,02 m πάνω από το έδαφος. Ο άξονας μέγιστης ευαισθησίας του μικροφώνου πρέπει να είναι οριζόντιος και κάθετος προς την τροχιά του οχήματος (γραμμή CC').1.2. Μετρήσεις ταχύτηταςΗ ταχύτητα του οχήματος μετράται με όργανα ορθότητας τουλάχιστον +- 1 km/h όταν το εμπρόσθιο άκρο του οχήματος φθάνει στη γραμμή PP' (σχήμα 1).1.3. Μετρήσεις θερμοκρασίαςΗ μέτρηση της θερμοκρασίας του αέρος και της επιφάνειας δοκιμών είναι υποχρεωτική. Τα όργανα μέτρησης της θερμοκρασίας πρέπει να έχουν ακρίβεια +- 1 °C.1.3.1. Θερμοκρασία του αέροςΟ αισθητήρας θερμοκρασίας τοποθετείται σε ελεύθερο σημείο κοντά στο μικρόφωνο ώστε να είναι εκτεθειμένος στο ρεύμα του αέρα και να προστατεύεται από την απευθείας ηλιακή ακτινοβολία. Η προστασία μπορεί να επιτυγχάνεται με οποιοδήποτε αλεξήλιο πέτασμα ή παρόμοια διάταξη. Ο αισθητήρας τοποθετείται σε ύψος 1,2 m +- 0,1 m πάνω από το επίπεδο της επιφάνειας δοκιμών ώστε να ελαχιστοποιείται η επίδραση της θερμικής ακτινοβολίας της επιφάνειας δοκιμών όταν το ρεύμα του αέρα είναι μικρό.1.3.2. Θερμοκρασία επιφάνειας δοκιμώνΟ αισθητήρας θερμοκρασίας τοποθετείται σε σημείο όπου η θερμοκρασία είναι αντιπροσωπευτική της θερμοκρασίας της τροχιάς των τροχών, χωρίς όμως να παρεμποδίζεται η μέτρηση του ήχου.Εάν χρησιμοποιείται όργανο που μετρά τη θερμοκρασία εξ επαφής, μεταξύ της επιφάνειας και του αισθητήρα παρεμβάλεται ευθερμαγωγός αλοιφή προκειμένου να εξασφαλίζεται κατάλληλη θερμική επαφή.Εάν χρησιμοποιείται θερμόμετρο ακτινοβολίας (πυρόμετρο), πρέπει να τοποθετείται σε κατάλληλο ύψος ώστε η επιφάνεια της οποίας μετράται η θερμοκρασία να έχει διάμετρο >= 0,1 m.1.4. Μέτρηση της ταχύτητας του ανέμουΤο όργανο πρέπει να μπορεί να μετρά την ταχύτητα του ανέμου με ανοχή +- 1 m/s. Η ταχύτητα του ανέμου μετράται στο ύψος του μικροφώνου. Καταγράφεται η διεύθυνση του ανέμου σε σχέση με την κατεύθυνση κίνησης του οχήματος.2. Συνθήκες μέτρησης2.1. Χώρος δοκιμώνΟ χώρος δοκιμών απαρτίζεται από ένα κεντρικό τμήμα που περιβάλλεται από ουσιαστικά επίπεδη επιφάνεια δοκιμών. Το τμήμα μετρήσεων πρέπει να είναι οριζόντιο. Η επιφάνεια δοκιμών πρέπει να είναι στεγνή και καθαρή για όλες τις μετρήσεις.Ο στίβος δοκιμών πρέπει να είναι διαμορφωμένος κατά τρόπον ώστε να επιτυγχάνεται ελεύθερο ηχητικό πεδίο κατά προσέγγιση +- 1 dB(A) μεταξύ της ηχητικής πηγής και του μικροφώνου. Οι συνθήκες αυτές θεωρείται ότι πληρούνται όταν, σε απόσταση 50 m από το κέντρο του τμήματος μετρήσεων, δεν υπάρχουν μεγάλα ηχοανακλαστικά αντικείμενα, όπως φράχτες, βράχοι, γέφυρες ή κτήρια. Η επιφάνεια του στίβου δοκιμών και οι διαστάσεις του χώρου δοκιμών πρέπει να είναι σύμφωνες προς τα οριζόμενα στο προσάρτημα 2 του παρόντος παραρτήματος.Στο κεντρικό τμήμα, ακτίνας τουλάχιστον 10 m, δεν πρέπει να υπάρχουν φρέσκο χιόνι, υψηλή χλόη, ασυμπίεστο χώμα, στάχτες κλπ. Δεν πρέπει να υπάρχουν εμπόδια τα οποία θα μπορούσαν να επηρεάσουν το ηχητικό πεδίο κοντά στο μικρόφωνο, μεταξύ δε του μικροφώνου και της ηχητικής πηγής δεν πρέπει να στέκονται άνθρωποι. Το άτομο που εκτελεί τις μετρήσεις και οι τυχόν παρατηρητές που παρίστανται στις μετρήσεις πρέπει να τοποθετούνται έτσι ώστε να μην επηρεάζουν τις ενδείξεις των οργάνων μέτρησης.2.2. Μετεωρολογικές συνθήκεςΟι μετρήσεις δεν πρέπει να διεξάγονται υπό δυσμενείς μετεωρολογικές συνθήκες. Πρέπει να εξασφαλίζεται ότι τα αποτελέσματα δεν επηρεάζονται από ριπές ανέμου. Δεν διεξάγονται δοκιμές όταν η ταχύτητα του ανέμου στο ύψος του μικροφώνου υπερβαίνει τα 5 m/s.Δεν διεξάγονται δοκιμές όταν η θερμοκρασία του αέρος είναι κάτω των 5 °C ή άνω των 40 °C ή όταν η θερμοκρασία της επιφάνειας δοκιμών είναι κάτω των 5 °C ή άνω των 50 °C.2.3. Θόρυβος περιβάλλοντοςΗ ηχοστάθμη περιβάλλοντος (συμπεριλαμβανομένου του τυχόν θορύβου του ανέμου) πρέπει να είναι κατά 10 dB(Α) τουλάχιστον κατώτερη από τη μετρώμενη εκπομπή ήχου ελαστικών/οδοστρώματος. Επιτρέπεται να τοποθετείται στο μικρόφωνο κατάλληλο αλεξήνεμο, εφόσον λαμβάνονται υπόψη οι επιπτώσεις του στην ευαισθησία και τα κατευθυντικά χαρακτηριστικά του μικροφώνου.Δεν λαμβάνονται υπόψη τυχόν μετρήσεις που παρουσιάζουν μεγίστη ηχοστάθμη που φαίνεται να μην έχει σχέση με τα χαρακτηριστικά της γενικής ηχοστάθμης των ελαστικών.2.4. Απαιτήσεις για το όχημα δοκιμής2.4.1. ΓενικάΤο όχημα δοκιμής πρέπει να είναι όχημα με κινητήρα στο οποίο τοποθετούνται τέσσερα μονά ελαστικά σε δυο μόνον άξονες.2.4.2. Φορτίο του οχήματοςΤο φορτίο του οχήματος πρέπει να ανταποκρίνεται στις απαιτήσεις του παρακάτω σημείου 2.5.2 σχετικά με το φορτίο των ελαστικών δοκιμής.2.4.3. ΜεταξόνιοΗ απόσταση (μεταξόνιο) μεταξύ των δύο αξόνων στους οποίους τοποθετούνται τα δοκιμαζόμενα ελαστικά δεν πρέπει να υπερβαίνει τα 3,50 m για ελαστικά κατηγορίας C1 και τα 5 m για ελαστικά κατηγορίας C2 και κατηγορίας C3.2.4.4. Μέτρα για την ελαχιστοποίηση της επίδρασης του οχήματος στις μετρήσεις της ηχοστάθμηςΓια να εξασφαλίζεται ότι ο θόρυβος των ελαστικών δεν επηρεάζεται σημαντικά από το σχεδιασμό του οχήματος δοκιμών, ισχύουν οι ακόλουθες απαιτήσεις και συστάσεις.Απαιτήσεις:α) Δεν πρέπει να τοποθετούνται λασπωτήρες ή άλλα παρόμοια πρόσθετα εξαρτήματα.β) Δεν επιτρέπεται η προσθήκη στοιχείων στην άμεση γειτονία των σώτρων και των ελαστικών τα οποία θα μπορούσαν να επηρεάσουν τον ήχο που εκπέμπουν τα ελαστικά, τα δε υπάρχοντα τέτοια στοιχεία πρέπει να αφαιρούνται.γ) Η ευθυγράμμιση των τροχών (σύγκλιση, γωνία κάμπερ και γωνία κάστερ) πρέπει να ανταποκρίνεται πλήρως προς τις συστάσεις του κατασκευαστή.δ) Δεν πρέπει να τοποθετείται πρόσθετο ηχοαπορροφητικό υλικό στα κοιλώματα περιστροφής των τροχών ή κάτω από το αμάξωμα.ε) Η ανάρτηση πρέπει να είναι σε καλή κατάσταση ώστε να μην οδηγεί σε αφύσικη μείωση της απόστασης του αμαξώματος από το έδαφος όταν το όχημα φορτώνεται σύμφωνα με τις απαιτήσεις δοκιμής. Εάν υπάρχουν, τα συστήματα ρύθμισης του επιπέδου του αμαξώματος πρέπει να ρυθμίζονται έτσι ώστε, κατά τη δοκιμή, η απόσταση του αμαξώματος από το έδαφος να είναι φυσιολογική για το κενό όχημα.Συστάσεις για την αποφυγή παρασιτικού ήχου:α) Συνιστάται να αφαιρούνται ή να τροποποιούνται τα στοιχεία του οχήματος που ενδέχεται να συμβάλλουν στο φυσικό θόρυβο του οχήματος. Οι τυχόν αφαιρέσεις ή τροποποιήσεις πρέπει να καταγράφονται στην έκθεση δοκιμής.β) Κατά τη διάρκεια της δοκιμής, πρέπει να εξασφαλίζεται ότι τα φρένα δεν είναι μερικώς λυμένα, προκαλώντας θόρυβο.γ) Πρέπει να εξασφαλίζεται ότι οι ηλεκτρικοί ψυκτικοί ανεμιστήρες δεν λειτουργούν.δ) Κατά τη διάρκεια της δοκιμής, τα παράθυρα και η ολισθαίνουσα οροφή του οχήματος πρέπει να είναι κλειστά.2.5. Ελαστικά2.5.1. ΓενικάΣτο όχημα δοκιμής, τοποθετούνται τέσσερα ελαστικά του ίδιου τύπου και της ίδιας σειράς. Προκειμένου για ελαστικά με δείκτη ικανότητας φόρτωσης άνω του 121 και χωρίς ενδείξεις διπλής τοποθέτησης, δύο τέτοια ελαστικά ίδιου τύπου και σειράς τοποθετούνται στον οπίσθιο άξονα του οχήματος δοκιμής, ενώ στον πρόσθιο άξονα τοποθετούνται ελαστικά μεγέθους κατάλληλου για το φορτίο του άξονα και πλανισμένα στο ελάχιστο βάθος ώστε να ελαχιστοποιείται η επίδραση του θορύβου από την επαφή τους με το οδόστρωμα χωρίς να παραβλάπτεται η πρέπουσα ασφάλεια. Τα χειμερινά ελαστικά, τα οποία, σε ορισμένα κράτη μέλη, ενδέχεται να φέρουν καρφιά για να βελτιώνεται η πρόσφυση, δοκιμάζονται χωρίς τον εξοπλισμό αυτόν. Η δοκιμή των ελαστικών, για τα οποία ισχύουν ειδικές απαιτήσεις τοποθέτησης, διενεργείται σύμφωνα με τις απαιτήσεις αυτές (π.χ. φορά περιστροφής). Τα ελαστικά πρέπει να έχουν πλήρες βάθος πέλματος, πριν από το "ροντάρισμα".Η δοκιμή των ελαστικών διενεργείται με τα σώτρα που συνιστά ο κατασκευαστής των ελαστικών.2.5.2. Φορτία ελαστικώνΤο φορτίο δοκιμής Qt κάθε ελαστικού του οχήματος δοκιμής πρέπει να κείται μεταξύ 50 % και 90 % του φορτίου αναφοράς Qr, αλλά το μέσο φορτίο δοκιμής Qt,avr όλων των ελαστικών πρέπει να ισούται προς το 70 % +- 5 % του φορτίου αναφοράς Qr.Για όλα τα ελαστικά, το φορτίο αναφοράς Qr αντιστοιχεί τη μέγιστη μάζα που αντιστοιχεί στο δείκτη ικανότητας φόρτωσης του ελαστικού. Εάν ο δείκτης ικανότητας φόρτωσης αποτελείται από δυο αριθμούς που χωρίζονται από κάθετο (/), χρησιμοποιείται ο πρώτος αριθμός.2.5.3. Πίεση ελαστικώνΚάθε ελαστικό του οχήματος δοκιμής πρέπει να έχει πίεση δοκιμής Pt, που δεν υπερβαίνει την πίεση αναφοράς Pr και κείται στο διάστημα:>PIC FILE= "L_2001211EL.003701.TIF">όπου Pr = η πίεση που αντιστοιχεί στο δείκτη πιέσεως που αναγράφεται στο πλευρικό τοίχωμα.Για ελαστικά κατηγορίας C1 η πίεση αναφοράς είναι Pr = 250 kPa για "συνήθη ελαστικά επιβατικών οχημάτων" και 290 kPa για "ενισχυμένα ελαστικά επιβατικών οχημάτων" η δε κατώτατη πίεση δοκιμής είναι Pt = 150 kPa.2.5.4. Προετοιμασία δοκιμήςΤα ελαστικά πρέπει να "ροντάρονται" πριν από τη διεξαγωγή της δοκιμής ώστε να απομακρύνονται τα τυχόν υπολείμματα ή άλλες ανωμαλίες του πέλματος που οφείλονται στη διαδικασία μορφοποίησης του ελαστικού. Προς τούτο απαιτείται συνήθως το ισοδύναμο 100 km κανονικής χρήσης επί οδοστρώματος.Τα ελαστικά που τοποθετούνται στο όχημα δοκιμής πρέπει να περιστρέφονται με την ίδια φορά όπως και κατά το ροντάρισμα.Πριν από τη διεξαγωγή της δοκιμής, τα ελαστικά πρέπει να προθερμαίνονται με κίνηση υπό τις συνθήκες δοκιμής.3. Μέθοδος δοκιμής3.1. Γενικοί όροιΓια όλες τις μετρήσεις εφαρμόζεται η εξής διαδικασία: το όχημα οδηγείται επί ευθείας γραμμής στην περιοχή μέτρησης (από AA' έως BB') κατά τρόπον ώστε το μέσο διάμηκες επίπεδο του οχήματος να ευρίσκεται όσο το δυνατόν πλησιέστερα προς τον άξονα CC'.Μόλις το εμπρόσθιο άκρο του οχήματος δοκιμής φθάσει στη γραμμή AA', ο οδηγός του οχήματος βάζει την ταχύτητα στο νεκρό σημείο και σβήνει τον κινητήρα. Εάν το όχημα δοκιμής εκπέμπει κάποιον ασυνήθιστο θόρυβο (π.χ. ανεμιστήρας, αυτοανάφλεξη) κατά τη μέτρηση, η δοκιμή επαναλαμβάνεται.3.2. Φύση και αριθμός των μετρήσεωνΗ ανώτατη ηχοστάθμη, εκφραζόμενη σε Α-σταθμισμένα decibel dB(Α), μετράται με προσέγγιση ενός δεκαδικού ψηφίου όταν το όχημα διέρχεται με σβησμένο κινητήρα μεταξύ των γραμμών AA' και BB' (σχήμα 1 - το εμπρόσθιο άκρο του οχήματος στη γραμμή AA', το οπίσθιο άκρο του οχήματος στη γραμμή BB'). Η τιμή αυτή συνιστά το αποτέλεσμα της μέτρησης.Πραγματοποιούνται τουλάχιστον τέσσερις μετρήσεις από κάθε πλευρά του οχήματος σε ταχύτητες δοκιμής χαμηλότερες από την ταχύτητα αναφοράς που ορίζεται στο σημείο 4.1, και τουλάχιστον τέσσερις μετρήσεις σε ταχύτητες δοκιμής ανώτερες από την ταχύτητα αναφοράς. Οι ταχύτητες πρέπει να είναι κατά προσέγγιση ισοκατανεμημένες στο φάσμα ταχυτήτων που ορίζεται στο σημείο 3.3.3.3. Ταχύτητες δοκιμήςΟι ταχύτητες του οχήματος δοκιμής ευρίσκονται εντός των εξής ορίων:i) για ελαστικά κατηγορίας C1 και κατηγορίας C2, μεταξύ 70 km/h και 90 km/h,ii) για ελαστικά κατηγορίας C3, μεταξύ 60 km/h και 80 km/h.4. Ερμηνεία των αποτελεσμάτωνΗ μέτρηση είναι άκυρη εάν καταγραφεί αφύσικη διαφορά μεταξύ της ανώτατης τιμής και των άλλων τιμών.4.1. Προσδιορισμός του αποτελέσματος της δοκιμήςΗ ταχύτητα αναφοράς Vref που χρησιμοποιείται για τον προσδιορισμό του τελικού αποτελέσματος είναιi) 80 km/h για ελαστικά κατηγορίας C1 και κατηγορίας C2,ii) 70 km/h για ελαστικά κατηγορίας C3.4.2. Παλινδρομική ανάλυση των μετρήσεων θορύβουΗ (μη θερμοκρασιακώς διορθωμένη) στάθμη θορύβου ελαστικών/οδοστρώματος LR εκφραζόμενη σε dB(Α), καθορίζεται με παλινδρομική ανάλυση σύμφωνα με τον ακόλουθο τύπο:>PIC FILE= "L_2001211EL.003801.TIF">όπου:>ΑΝΑΦΟΡΑ ΣΕ ΓΡΑΦΙΚΟ>είναι η μέση τιμή των σταθμών θορύβου Li που μετρώνται σε dB(A):>PIC FILE= "L_2001211EL.003802.TIF">n είναι το πλήθος μετρήσεων (n >= 16),>ΑΝΑΦΟΡΑ ΣΕ ΓΡΑΦΙΚΟ>είναι η μέση τιμή των λογαρίθμων vi των ταχυτήτων vi:>PIC FILE= "L_2001211EL.003901.TIF">όπου>PIC FILE= "L_2001211EL.003902.TIF">a είναι η κλίση της γραμμής παλινδρόμησης σε dΒ(Α):>PIC FILE= "L_2001211EL.003903.TIF">4.3. Θερμοκρασιακή διόρθωσηΓια ελαστικά κατηγορίας C2, το τελικό αποτέλεσμα ανάγεται στη θερμοκρασία αναφοράς θref της επιφάνειας δοκιμής, με την εφαρμογή θερμοκρασιακής διόρθωσης, σύμφωνα με τον ακόλουθο τύπο:>PIC FILE= "L_2001211EL.003904.TIF">όπου θ είναι η μετρώμενη θερμοκρασία της επιφάνειας δοκιμής,>ΑΝΑΦΟΡΑ ΣΕ ΓΡΑΦΙΚΟ>Για ελαστικά κατηγορίας C1, ο συντελεστής Κ ισούται προς - 0,03 dB(A)/°C, όταν θ  > θref και προς - 0,06 dB(A)/°C, når θ <  θref.Για ελαστικά κατηγορίας C2, ο συντελεστής Κ ισούται προς - 0,02 dB(A)/°CΕάν η μετρώμενη θερμοκρασία της επιφάνειας δοκιμής δεν μεταβάλλεται κατά περισσότερο από 5 °C κατά τη διάρκεια όλων των μετρήσεων που απαιτούνται για τον καθορισμό της ηχοστάθμης ενός συνόλου ελαστικών, η θερμοκρασιακή διόρθωση μπορεί να γίνεται μόνον για την τελική αναφερόμενη ηχοστάθμη ελαστικών/οδοστρώματος, με τον ανωτέρω μαθηματικό τύπο, με βάση τον αριθμητικό μέσο όρο των μετρώμενων θερμοκρασιών. Στις άλλες περιπτώσεις, κάθε μετρώμενη ηχοστάθμη Li διορθώνεται με βάση τη θερμοκρασία κατά τη στιγμή καταγραφής της ηχοστάθμης.Για ελαστικά κατηγορίας C3, δεν γίνεται θερμοκρασιακή διόρθωση.4.4. Προκειμένου να ληφθούν υπόψη τυχόν ανακρίβειες των οργάνων μέτρησης, τα αποτελέσματα που λαμβάνονται σύμφωνα με το σημείο 4.3 μειώνονται κατά 1 dΒ(Α).4.5. Το τελικό αποτέλεσμα, δηλαδή η θερμοκρασιακώς διορθωμένη στάθμη θορύβου ελαστικών/οδοστρώματος LR(θref) εκφραζόμενη σε dB(A), στρογγυλεύεται προς τα κάτω στην πλησιέστερη κατώτερη ακέραια τιμή.Σχήμα 1:Θέσεις των μικροφώνων για τις μετρήσεις>PIC FILE= "L_2001211EL.004001.TIF">Προσάρτημα 2ΕΚΘΕΣΗ ΔΟΚΙΜΗΣΗ έκθεση δοκιμής πρέπει να περιλαμβάνει τα εξής στοιχεία:α) μετεωρολογικές συνθήκες, μεταξύ άλλων θερμοκρασία αέρος και επιφάνειας δοκιμής, για κάθε δοκιμή ήβ) ημερομηνία και μέθοδος ελέγχου της συμμόρφωσης της επιφάνειας δοκιμής προς το ISO 10844:1994,γ) εύρος του σώστρου δοκιμής,δ) στοιχεία ελαστικού: κατασκευαστής, μάρκα, εμπορική επωνυμία, μέγεθος, δείκτης φόρτωσης, πίεση αναφοράς,ε) περιγραφή του οχήματος δοκιμής και μεταξόνιο,στ) φορτίο δοκιμής Qt του ελαστικού σε N και ως % του φορτίου αναφοράς Qr για κάθε δοκιμαζόμενο ελαστικό, μέσο φορτίο δοκιμής Qt,avr σε N και ως % του φορτίου αναφοράς Qr,ζ) πίεση εν ψυχρώ, σε kPa, για κάθε δοκιμαζόμενο ελαστικό,η) ταχύτητα δοκιμής όταν το όχημα διέρχεται από τη γραμμή PP'θ) ανώτατη Α-σταθμισμένη ηχοστάθμη για κάθε δοκιμή με σβησμένο κινητήρα και για κάθε μικρόφωνο,ι) το αποτέλεσμα της δοκιμής LR: Α-σταθμισμένη ηχοστάθμη, σε decibel, στην ταχύτητα αναφοράς, θερμοκρασιακώς διορθωμένη (εφόσον πρέπει), στρογγυλευμένη προς τα κάτω στον πλησιέστερο μικρότερο ακέραιο αριθμό,ια) κλίση της γραμμής παλινδρόμησης."9. Προστίθεται το ακόλουθο νέο παράρτημα "ΠΑΡΑΡΤΗΜΑ VIΠΡΟΔΙΑΓΡΑΦΕΣ ΓΙΑ ΤΟ ΧΩΡΟ ΔΟΚΙΜΩΝ1. ΕισαγωγήΤο παρόν παράρτημα περιγράφει τις προδιαγραφές που αφορούν τα φυσικά χαρακτηριστικά και η διάστρωση του στίβου δοκιμών. Οι προδιαγραφές αυτές, που βασίζονται σε συγκεκριμένο πρότυπο(1), περιγράφουν τα απαιτούμενα φυσικά χαρακτηριστικά καθώς και τις μεθόδους δοκιμών για τα χαρακτηριστικά αυτά.2. Απαιτούμενα χαρακτηριστικά της επιφάνειαςΜια επιφάνεια θεωρείται ότι συμμορφώνεται με το πρότυπο αυτό εφόσον η υφή της και τα περιεχόμενα κενά ή ο συντελεστής ηχοαπορρόφησης έχουν μετρηθεί και βρεθεί ότι πληρούν όλες τις απαιτήσεις των παραγράφων 2.1 έως 2.4 παρακάτω και ότι πληρούνται οι απαιτήσεις σχεδιασμού (παράγραφος 3.2).2.1. Περιεκτικότητα σε εναπομένοντα κενάΗ περιεκτικότητα σε εναπομένοντα κενά (VC) του μείγματος διάστρωσης του στίβου δοκιμών δεν πρέπει να υπερβαίνει το 8 %. Για την διαδικασία μέτρησης, βλέπε την παράγραφο 4.1.2.2. Συντελεστής ηχοαπορρόφησηςΑν η επιφάνεια δεν πληροί την απαίτηση για την περιεκτικότητα σε εναπομένοντα κενά, η επιφάνεια μπορεί να γίνει δεκτή μόνο εάν ο συντελεστής ηχοαπορρόφησης α <= 0.10. Για τη διαδικασία μέτρησης, βλέπε την παράγραφο 4.2. Η απαίτηση των παραγράφων 2.1 και 2.2 πληρούται επίσης αν έχει μετρηθεί μόνον η ηχοαπορρόφηση και είναι α <= 0.10.Σημείωση:Το σημαντικότερο χαρακτηριστικό είναι η ηχοαπορρόφηση αν και οι κατασκευαστές οδών είναι πιo εξοικειωμένοι με την περιεκτικότητα σε εναπομένοντα κενά. Ωστόσο, η ηχοαπορρόφηση πρέπει να μετράται μόνον όταν η επιφάνεια δεν είναι σύμφωνη με την απαίτηση όσον αφορά την περιεκτικότητα σε εναπομένοντα κενά. Τούτο δικαιολογείται επειδή η περιεκτικότητα αυτή συνδέεται με σχετικά μεγάλες αβεβαιότητες όσον αφορά τόσο τις μετρήσεις όσο και τη σημασία τους και, συνεπώς, ορισμένες επιφάνειες μπορεί να απορριφθούν λανθασμένα όταν μετρώνται μόνον τα κενά.2.3. Βάθος της υφήςΤο βάθος υφής (ΤD) μετρούμενο σύμφωνα με την ογκομετρική μέθοδο (βλέπε παράγραφο 4.3 παρακάτω) θα πρέπει είναι:>ΑΝΑΦΟΡΑ ΣΕ ΓΡΑΦΙΚΟ>2.4. Ομοιογένεια της επιφάνειαςΘα πρέπει να καταβάλλονται όλες οι πρακτικά δυνατές προσπάθειες για να εξασφαλίζεται ότι, εντός της περιοχής δοκιμής, η επιφάνεια κατασκευάζεται όσο το δυνατό περισσότερο ομοιογενής. Η απαίτηση αυτή περιλαμβάνει την υφή και την περιεκτικότητα σε κενά, αλλά πρέπει επίσης να παρατηρηθεί ότι, αν η διαδικασία συμπίεσης με οδοστρωτήρα συνεπάγεται αποτελεσματικότερη συμπίεση σε ορισμένα μέρη παρά σε άλλα, η δομή μπορεί να είναι διαφορετική και μπορεί επίσης να προκύψουν ανωμαλίες που θα δημιουργούν εξογκώματα.2.5. Περίοδος δοκιμώνΠροκειμένου να εξακριβώνεται αν η επιφάνεια εξακολουθεί να πληροί τις απαιτήσεις που αφορούν την υφή και την περιεκτικότητα σε κενά ή την ηχοαπορρόφηση που προβλέπει το προκείμενο παράρτημα, πρέπει να διεξάγονται περιοδικές δοκιμές στις επιφάνειες κατά τα ακόλουθα διαστήματα:α) Όσον αφορά την περιεκτικότητα σε εναπομένοντα κενά (VC) ή την ηχοαπορρόφηση (α):όταν η επιφάνεια είναι καινουργής,αν η επιφάνεια πληροί τις απαιτήσεις όταν είναι καινουργής, δεν απαιτείται περαιτέρω περιοδική δοκιμή. Αν δεν ανταποκρίνεται στις απαιτήσεις όταν είναι καινουργής, αυτό μπορεί να συμβεί αργότερα δεδομένου ότι, με την πάροδο του χρόνου, οι επιφάνειες τείνουν προς την πλήρωση των κενών και την ισοπέδωση.β) Όσον αφορά το βάθος της υφής (TD):όταν η επιφάνεια είναι καινουργής,όταν αρχίζει η δοκιμή θορύβου (Σημείωση: όχι νωρίτερα από τέσσερις εβδομάδες μετά τη διάστρωση),στη συνέχεια, κάθε δώδεκα μήνες.3. Σχεδιασμός της επιφάνειας δοκιμής3.1. ΠεριοχήΚατά το σχεδιασμό της διάταξης του στίβου δοκιμής είναι σημαντικό να εξακριβώνεται ότι, ως στοιχειώδης απαίτηση, η περιοχή την οποία διασχίζουν τα οχήματα που κινούνται επί της λωρίδας δοκιμών καλύπτεται με το οριζόμενο υλικό δοκιμής με κατάλληλα περιθώρια για ασφαλή και πρακτική οδήγηση. Αυτό απαιτεί το πλάτος του στίβου να είναι τουλάχιστον 3 m και το μήκος του να υπερβαίνει τις γραμμές ΑΑ και ΒΒ τουλάχιστον κατά 10 m και στα δύο άκρα. Στο σχήμα 1 παρατίθεται σχέδιο κατάλληλου χώρου δοκιμών και σημειώνεται η ελάχιστη περιοχή που θα διαστρώνεται και θα συμπιέζεται μηχανικά με το οριζόμενο υλικό επιφάνειας δοκιμής. Σύμφωνα με το παράρτημα 5, προσάρτημα 1, παράγραφος 3.2., οι δοκιμές διεξάγονται και από τις δύο πλευρές του οχήματος. Αυτό μπορεί να γίνεται είτε μετρώντας με δύο θέσεις μικροφώνων (ένα σε κάθε πλευρά του στίβου) και οδηγώντας προς μία διεύθυνση, είτε μετρώντας με ένα μόνο μικρόφωνο από τη μία πλευρά του στίβου αλλά οδηγώντας το όχημα προς τις δύο κατευθύνσεις. Αν χρησιμοποιείται η δεύτερη μέθοδος, τότε δεν υπάρχουν απαιτήσεις για την επιφάνεια της πλευράς του στίβου όπου δεν υπάρχει μικρόφωνο.Σχήμα 1Στοιχειώδεις απαιτήσεις για το χώρο της επιφάνειας δοκιμής(Το σκιασμένο μέρος καλείται "Χώρος Δοκιμής")>PIC FILE= "L_2001211EL.004201.TIF">3.2. Σχεδιασμός και ετοιμασία της επιφάνειας3.2.1. Βασικές απαιτήσεις σχεδιασμούΗ επιφάνεια δοκιμής πρέπει να πληροί τέσσερις απαιτήσεις σχεδιασμού:3.2.1.1. Πρέπει να κατασκευάζεται από πυκνό ασφαλτόδεμα.3.2.1.2. Η μέγιστη διάσταση των σκύρων πρέπει να είναι 8 mm (ανοχή από 6,3 mm έως 10 mm).3.2.1.3. Το πάχος του στρώματος φθοράς πρέπει να είναι >= 30 mm.3.2.1.4. Συνδετικό υλικό πρέπει να είναι άσφαλτος ποιότητος ευθείας εισχώρησης χωρίς τροποποίηση.3.2.2. Κατευθυντήριες γραμμές για το σχεδιασμόΩς οδηγίες για τον κατασκευαστή της επιφάνειας, στο παρατίθεται κοκκομετρική καμπύλη που προσφέρει τα κατάλληλα χαρακτηριστικά. Επιπλέον, στον πίνακα 1 δίδονται ορισμένες κατευθυντήριες γραμμές για την επίτευξη της απαιτούμενης υφής και διάρκειας. Η κοκκομετρική καμπύλη προέρχεται από τον ακόλουθο τύπο:>ΑΝΑΦΟΡΑ ΣΕ ΓΡΑΦΙΚΟ>όπου:d = μέγεθος τετραγωνικής οπής του κοσκίνου, σε mmdmax =8 mm για την κύρια καμπύλη= 10 mm για την κατώτερη καμπύλη ανοχής= 6,3 mm για την ανώτερη καμπύλη ανοχήςΣχήμα 2:Κοκκομετρική καμπύλη των αδρανών του ασφαλτομίγματος με τις σχετικές ανοχές>PIC FILE= "L_2001211EL.004301.TIF">Πέραν των ανωτέρω, δίδονται και οι ακόλουθες συστάσεις:α) Το κλάσμα της άμμου (0,063 mm <  äéÜóôáóç ôåôñáãùíéêÞ ïðÞò ôïõ êïóêßíïõ <  2 mm) ðñÝðåé íá ðåñéëáìâÜíåé ôï ðïëý 55 % öõóéêÞ Üììï êáé ôïõëÜ÷éóôïí 45 % èñáõóôÞ Üììï.â) Ç âÜóç êáé ôï õðüóôñùìá áõôÞò ðñÝðåé íá åîáóöáëßæïõí êáëÞ óôáèåñüôçôá êáé ïìáëüôçôá óýìöùíá ìå ôéò êáëýôåñåò ðñáêôéêÝò ôçò ïäïðïéßáò.ã) Ôá óêýñá ðñÝðåé íá åßíáé èñáõóôÜ (100 % èñáõóôÝò åðéöÜíåéåò) êáé íá áðïôåëïýíôáé áðü õëéêü õøçëÞò áíôï÷Þò óôç èñáýóç.ä) Ôá óêýñá ðïõ ÷ñçóéìïðïéïýíôáé óôï ìßãìá ðñÝðåé íá ðëÝíïíôáé.å) Äåí ðñÝðåé íá ÷ñçóéìïðïéïýíôáé ðñüóèåôá óêýñá ãéá ôçí åðéöÜíåéá.óô) Ç óêëçñüôçôá ôïõ óõíäåôéêïý õëéêïý, åêöñáæüìåíç ùò ôéìÞ PEÍ, ðñÝðåé íá åßíáé 40-60, 60-80 Þ êáé 80-100 áíÜëïãá ìå ôéò êëéìáôéêÝò óõíèÞêåò ôçò ÷þñáò. ÊáôÜ êáíüíá, ÷ñçóéìïðïéåßôáé ôï óêëçñüôåñï äõíáôü óõíäåôéêü õëéêü åöüóïí óõìâéâÜæåôáé ìå ôç óõíÞèç ðñáêôéêÞ.æ) Ç èåñìïêñáóßá ôïõ ìßãìáôïò ðñéí áðü ôçí êõëßíäñùóç ðñÝðåé íá åðéëÝãåôáé êáôÜ ôñüðïí þóôå ç êõëßíäñùóç íá åðéôõã÷Üíåé ôçí áðáéôïýìåíç ðåñéåêôéêüôçôá óå åíáðïìÝíïíôá êåíÜ. ÐñïêåéìÝíïõ íá áõîçèåß ç ðéèáíüôçôá íá éêáíïðïéçèïýí ïé ðñïäéáãñáöÝò ôùí ðáñáãñÜöùí 2.1 Ýùò 2.4 ðáñáðÜíù, ðñÝðåé íá ìåëåôÜôáé ç óõìðýêíùóç ü÷é ìüíï ìå ôçí êáôÜëëçëç åðéëïãÞ ôçò èåñìïêñáóßáò áíÜìéîçò áëëÜ êáé ìå ôïí êáôÜëëçëï áñéèìü äéåëåýóåùí ôïõ ïäïóôñùôÞñá êáé ôçí åðéëïãÞ ôïõ ôýðïõ ôïõ.Ðßíáêáò 1ÊáôåõèõíôÞñéåò ãñáììÝò ó÷åäéáóìïý>ΘΕΣΗ ΠΙΝΑΚΑ>4. Μέθοδος δοκιμής4.1. Μέτρηση της περιεκτικότητας σε εναπομένοντα κενάΓια τις μετρήσεις αυτές, πρέπει να λαμβάνονται δοκίμια (καρότα) από το στίβο σε τουλάχιστον τέσσερις διαφορετικές θέσεις αρμονικώς κατανεμημένες στην επιφάνεια δοκιμής μεταξύ των γραμμών ΑΑ και ΒΒ (βλέπε σχήμα 1). Προκειμένου να αποφευχθεί η ανομοιογένεια και ανωμαλίες στα ίχνη των τροχών, τα δοκίμια δεν πρέπει να λαμβάνονται επί των ιχνών των τροχών αλλά κοντά σε αυτά. Δύο δοκίμια (τουλάχιστον) πρέπει να λαμβάνονται κοντά στα ίχνη των τροχών και ένα δοκίμιο (τουλάχιστον) πρέπει να λαμβάνεται περίπου στο ήμισυ της απόστασης μεταξύ των ιχνών των τροχών και κάθε θέσης μικροφώνου.Αν υφίσταται υποψία ότι δεν πληρούνται οι προϋποθέσεις ομοιογενείας (βλέπε την παράγραφο 2.4), πρέπει να λαμβάνονται δοκίμια από περισσότερες θέσεις εντός της περιοχής δοκιμής.Η περιεκτικότητα σε εναπομένοντα κενά καθορίζεται για κάθε δοκίμιο, στη συνέχεια δε υπολογίζεται η μέση τιμή από όλα τα δοκίμια και συγκρίνεται με τις απαιτήσεις της παραγράφου 2.1. Επιπροσθέτως, κανένα μεμονωμένο δοκίμιο δεν πρέπει να έχει τιμή κενών υψηλότερη του 10 %.Υπενθυμίζεται στον κατασκευαστή της επιφάνειας δοκιμής το πρόβλημα το οποίο μπορεί να προκύψει όταν ο χώρος δοκιμής θερμαίνεται από σωληνώσεις ή ηλεκτρικά καλώδια και πρέπει να ληφθούν δοκίμια από το χώρο αυτό. Οι εγκαταστάσεις αυτές πρέπει να σχεδιάζονται προσεκτικά έχοντας υπόψη τις θέσεις των μελλοντικών διατρήσεων για τη λήψη δειγμάτων. Συνιστάται να αφήνονται ορισμένες θέσεις διαστάσεων περίπου 200 x 300 mm σε μέρη όπου δεν υπάρχουν σύρματα ή σωλήνες ή όπου τα τελευταία είναι τοποθετημένα αρκετά βαθιά ώστε να μην υφίσταται ζημιές από τη λήψη δειγμάτων εκ του επιφανειακού στρώματος.4.2. Συντελεστής ηχοαπορρόφησηςΟ συντελεστής ηχοαπορρόφησης (κανονική πρόσπτωση) πρέπει να μετράται με τη μέθοδο του σωλήνα αντίστασης, με τη διαδικασία που καθορίζεται στο πρότυπο ISO 10534-1: "Ακουστική - Καθορισμός του συντελεστή ηχοαπορρόφησης και της αντίστασης με τη μέθοδο του σωλήνα."(2).Όσον αφορά τα δοκίμια, οι ίδιες απαιτήσεις πρέπει να ακολουθούνται όπως και για την περιεκτικότητα σε εναπομένοντα κενά (βλέπε παράγραφο 4.1). Η ηχοαπορρόφηση πρέπει να μετράται στην περιοχή μεταξύ 400 Hz και 800 Hz και στην περιοχή μεταξύ 800 Hz και 1600 Hz (τουλάχιστον στις κεντρικές συχνότητες των ζωνών της τρίτης οκτάβας), οι δε οριακές τιμές πρέπει να προσδιορίζονται και για τις δύο αυτές περιοχές συχνοτήτων. Στη συνέχεια, πρέπει να υπολογίζεται ο μέσος όρος από τις τιμές αυτές και από όλα τα δοκίμια, ο οποίος είναι και το τελικό αποτέλεσμα.4.3. Ογκομετρική μέτρηση της μακροϋφήςΌσον αφορά το πρότυπο αυτό, οι μετρήσεις για το βάθος της υφής πρέπει να πραγματοποιούνται τουλάχιστον σε δέκα θέσεις αρμονικώς κατανεμημένες κατά μήκος των ιχνών των τροχών της λωρίδας δοκιμών, η δε μέση λαμβανόμενη τιμή να συγκρίνεται με το καθοριζόμενη ελάχιστο βάθος υφής. Για την περιγραφή της διαδικασίας, βλέπε πρότυπο ISO 10844:1994.5. Διαχρονική σταθερότητα και συντήρηση5.1. Επίδραση της γήρανσηςΌπως συμβαίνει με πολλές άλλες επιφάνειες, αναμένεται ότι η στάθμη του θορύβου ελαστικών/οδοστρώματος που μετράται στην επιφάνεια δοκιμής θα αυξηθεί ελαφρά κατά τη διάρκεια των πρώτων 6-12 μηνών μετά την κατασκευή.Η επιφάνεια θα αποκτήσει τα απαιτούμενα χαρακτηριστικά της τουλάχιστον τέσσερις εβδομάδες μετά την κατασκευή της. Η επίδραση της γήρανσης στο θόρυβο των φορτηγών είναι γενικά μικρότερη από την επίδραση στο θόρυβο των επιβατικών οχημάτων.Η διαχρονική σταθερότητα εξαρτάται κυρίως από τη στίλβωση και τη συμπίεση από τα οχήματα που κινούνται επί της επιφανείας, πρέπει δε να ελέγχεται περιοδικά όπως προβλέπεται στην παράγραφο 2.5.5.2. Συντήρηση της επιφάνειαςΤρίμματα ή σκόνη που μπορούν να μειώσουν σημαντικά το πραγματικό βάθος της υφής πρέπει να αφαιρούνται από την επιφάνεια. Σε χώρες με χειμερινά κλίματα, χρησιμοποιείται συχνά αλάτι για την καταπολέμηση του πάγου. Η παρουσία του αλατιού μπορεί να αλλοιώσει προσωρινά ή και οριστικά την επιφάνεια κατά τρόπον ώστε να αυξηθεί ο θόρυβος και, ως εκ τούτου, δεν συνιστάται.5.3. Νέα ασφαλτόστρωση της περιοχής δοκιμώνΕάν είναι απαραίτητο να ασφαλτοστρωθεί εκ νέου ο στίβος δοκιμών, συνήθως δεν είναι απαραίτητο να ασφαλτοστρωθεί μεγαλύτερη επιφάνεια από τη λωρίδα δοκιμών (πλάτους 3 m στο σχήμα 1) επί της οποίας κινούνται τα οχήματα, υπό τον όρο ότι η επιφάνεια δοκιμών εκτός της λωρίδας ανταποκρινόταν στις απαιτήσεις της περιεκτικότητας σε εναπομένοντα κενά ή της ηχοαπορρόφησης, όταν μετρήθηκε.6. Τεχνικά στοιχεία για τη επιφάνεια δοκιμών και τις δοκιμές που εκτελούνται επ' αυτής6.1. Τεχνικά στοιχεία για την επιφάνεια δοκιμώνΤο έγγραφο που περιγράφει την επιφάνεια δοκιμής πρέπει να περιέχει τα ακόλουθα στοιχεία:6.1.1. Θέση του στίβου δοκιμών.6.1.2. Τύπος συνδετικού υλικού, σκληρότητα συνδετικού υλικού, τύπος σκύρων, μέγιστη θεωρητική πυκνότητα ασφαλτοδέματος (DR), πάχος στρώματος φθοράς και κοκκομετρική καμπύλη που καθορίζεται από δοκίμια που λαμβάνονται από το στίβο δοκιμών.6.1.3. Μέθοδος συμπίεσης (π.χ., τύπος οδοστρωτήρα, μάζα οδοστρωτήρα, αριθμός διελεύσεων οδοστρωτήρα).6.1.4. Θερμοκρασία μίγματος, θερμοκρασία περιβάλλοντος αέρα και ταχύτητα ανέμου κατά τη διάστρωση της επιφάνειας.6.1.5. Ημερομηνία διάστρωσης της επιφάνειας και εργολάβος.6.1.6. Όλα ή τουλάχιστον ένα από τα τελευταία αποτελέσματα δοκιμών όπου συμπεριλαμβάνεται:6.1.6.1. η περιεκτικότητα σε εναπομένοντα κενά κάθε δοκιμίου,6.1.6.2. οι θέσεις στην επιφάνεια δοκιμής από τις οποίες έχουν ληφθεί τα δοκίμια για τη μέτρηση των κενών,6.1.6.3. ο συντελεστής ηχοαπορρόφησης για κάθε δοκίμιο (αν έχει μετρηθεί). Πρέπει να αναφέρονται τα αποτελέσματα τόσο για κάθε δοκίμιο και κάθε περιοχή συχνοτήτων όσο και ο γενικός μέσος όρος,6.1.6.4. οι θέσεις στην επιφάνεια δοκιμής από τις οποίες έχουν ληφθεί τα δοκίμια για τη μέτρηση της απορρόφησης,6.1.6.5. το βάθος υφής, συμπεριλαμβανομένου του πλήθους δοκιμών και της τυπικής απόκλισης,6.1.6.6. ο οργανισμός που είναι υπεύθυνος για τις δοκιμές σύμφωνα με τις παραγράφους 6.1.6.1 και 6.1.6.2 και ο τύπος του χρησιμοποιηθέντος εξοπλισμού,6.1.6.7. η ημερομηνία της δοκιμής(-ών) και η ημερομηνία λήψης των δοκιμίων από το στίβο δοκιμών.6.2. Τεχνικά στοιχεία για τις δοκιμές θορύβου του οχήματος επί της επιφάνειας δοκιμώνΣτο έγγραφο όπου περιγράφεται η/οι δοκιμή(-ές) θορύβου του οχήματος πρέπει να δηλώνεται αν πληρούνται ή όχι όλες οι απαιτήσεις του παρόντος προτύπου. Πρέπει να περιλαμβάνεται αναφορά σε έγγραφο συνταχθέν σύμφωνα με την παράγραφο 6.1 στο οποίο περιγράφονται τα αποτελέσματα που αποδεικνύουν την τήρηση των εν λόγω απαιτήσεων.(1) ISO 10844: 1994. Αν, εκ μέρους του ISO, καθοριστεί διαφορετική επιφάνεια δοκιμών στο μέλλον, το πρότυπο αναφοράς θα τροποποιηθεί αναλόγως.(2) Πρόκειται να δημοσιευθεί."